**Factsheet**

**ชื่อบริษัท...........................**

ลักษณะการประกอบธุรกิจ.................................................

สถานะการเป็นบริษัทจดทะเบียนในตลาดหลักทรัพย์แห่งประเทศไทย (listed) : 🞏 เป็น 🞏 ไม่เป็น

เสนอขาย............................................ (ประเภทตราสาร) ชื่อ..........................................................................

วันที่ ....................... (ระยะเวลาการเสนอขาย)

แบบสรุปข้อมูลสำคัญของตราสาร

**LOGO บริษัท**

**ความเสี่ยงของผู้ออก**

ตราสารที่มีอายุและอันดับความน่าเชื่อถือเท่ากัน (หรือใกล้เคียงกัน) ให้ผลตอบแทน.....% ต่อปี (ณ วันที่...................)  
\*ตราสารที่มีอายุไม่เต็มปี จะใช้อัตราผลตอบแทนอ้างอิงที่มาจาก การคำนวณ

**ระดับความเสี่ยง**

**ลักษณะตราสาร**

อายุ

อัตราดอกเบี้ย

งวดการชำระดอกเบี้ย

การไถ่ถอนก่อนกำหนด (ถ้ามี)

มูลค่าการเสนอขายรวม

หลักประกัน/ผู้ค้ำประกัน (ถ้ามี)

ผู้แทนผู้ถือหุ้นกู้ (ถ้ามี)

วัตถุประสงค์การใช้เงิน

อันดับ แนวโน้ม

เมื่อวันที่ โดย

วันที่ออกตราสาร

วันที่ครบกำหนดอายุ

ประเภทการเสนอขาย

ผู้จัดจำหน่าย/ผู้ค้า

นายทะเบียนหุ้นกู้

**ผลตอบแทนของตราสารรุ่นอื่นในตลาด (YTM)**

|  |  |  |  |  |
| --- | --- | --- | --- | --- |
| **อัตราส่วนทางการเงิน (เท่า)** | **ค่าเฉลี่ยอุตสาหกรรม**  **(ล่าสุด)** | **งวด..เดือน**  **ปี...** | **ปี...** | **ปี...** |
| ความสามารถในการชำระดอกเบี้ย (Interest coverage ratio)1 |  |  |  |  |
| อัตราส่วนสภาพคล่อง  (Current ratio)1 |  |  |  |  |
| หนี้สินรวมต่อส่วนของผู้ถือหุ้นรวม  (Debt to equity : D/E ratio)2 |  |  |  |  |

1ยิ่งสูงยิ่งแสดงถึงความสามารถในการชำระคืนสูง

2ยิ่งสูงยิ่งแสดงถึงหนี้สินที่สูง

**รายละเอียดสำคัญอื่น**

(พิจารณาจากอายุตราสารและอันดับความน่าเชื่อถือ)

*ตัวอย่าง*

เพิ่มหมายเหตุและคำอธิบายสีแดงท้ายรูป กรณีเสนอขายตราสารที่มีความซับซ้อน ได้แก่ ความด้อยสิทธิ ความคล้ายทุน การไถ่ถอนก่อนกำหนด และการชำระเงินต้นหรือดอกเบี้ยโดยขึ้นกับปัจจัยอ้างอิง

บริษัทจะดำรงไว้ซึ่ง D/E ratio ในอัตราส่วนไม่เกิน ... : … ณ………………

**อันดับความน่าเชื่อถือ**



**อัตราส่วนทางการเงินที่สำคัญของผู้ออก**

**ข้อกำหนดในการดำรงอัตราส่วนทางการเงิน**

**QR code**

**หนังสือชี้ชวน**

**(filing)**

**SCAN HERE**

1

ณ วันที่ เมื่อผู้ออกถูกพิทักษ์ทรัพย์ ถูกศาลพิพากษาให้ล้มละลาย หรือ

มีการชำระบัญชีเพื่อการเลิกบริษัท


*ตัวอย่าง*


\*รายการอื่น ได้แก่

**สรุปฐานะการเงินและผลการดำเนินงานตามงบการเงินรวมย้อนหลัง 2 ปีและตั้งแต่ไตรมาส 1 ถึงไตรมาสล่าสุดหรือเท่าที่มีผลการดำเนินงานจริง**

**สัดส่วนหนี้ที่มีภาระดอกเบี้ยของผู้ออก**

**ลำดับการได้รับชำระหนี้**





**ลักษณะพิเศษและความเสี่ยงสำคัญของตราสาร**

**คำเตือนและข้อมูลแจ้งเตือนอื่น**

2

**คำอธิบายรายละเอียดของข้อมูลที่ต้องเปิดเผยในสรุปข้อมูลสำคัญของตราสาร[[1]](#footnote-2)**

**ตัวอักษร (font)** : Tahoma

**ขนาด** : หัวข้อขนาด 12 และรายละเอียดข้อมูลขนาด 11

**ความยาว** : กรณีตราสาร plain/common[[2]](#footnote-3) ไม่ควรเกิน 2 หน้ากระดาษ A4 และกรณีตราสาร complex/risky[[3]](#footnote-4) ไม่ควรเกิน 4 หน้ากระดาษ A4

3

| **การเปิดเผยข้อมูล** |
| --- |
| 1. ลักษณะการประกอบธุรกิจและสถานะการเป็นบริษัทจดทะเบียนในตลาดหลักทรัพย์แห่งประเทศไทย (listed)  ให้ระบุลักษณะการประกอบธุรกิจของผู้ออกตราสาร เช่น ประเภทอุตสาหกรรม และสินค้า/บริการหลัก เป็นต้น และสถานะการเป็นบริษัท listed |
| 2. ประเภทตราสารและระยะเวลาการเสนอขาย   * ให้ระบุประเภทตราสารหนี้ที่เสนอขาย โดยระบุลักษณะดังต่อไปนี้   ประเภทตราสาร   * พันธบัตร * หุ้นกู้ * ตั๋วแลกเงิน (Bill of exchange) /ตั๋วสัญญาใช้เงิน (Promissory note) * พันธบัตรต่างประเทศหรือหุ้นกู้ต่างประเทศที่เสนอขายในประเทศไทย (Baht bond) * หุ้นกู้สกุลเงินตราต่างประเทศ (FX bond) * หุ้นกู้แปลงสภาพ (Convertible bond)   อายุตราสาร   * ระยะสั้น (ไม่เกิน 270 วัน) * ระยะยาว   ลำดับการชำระหนี้   * ไม่ด้อยสิทธิ * ด้อยสิทธิ * ด้อยสิทธิคล้ายทุน   หลักประกัน/การค้ำประกัน   * มีประกัน * ไม่มีประกัน   การไถ่ถอนก่อนกำหนด   * ผู้ออกตราสารสามารถขอไถ่ถอนก่อนครบกำหนด (callable) * ผู้ถือตราสารสามารถขอไถ่ถอนก่อนครบกำหนด (puttable) * ให้ระบุชื่อตราสารที่เสนอขาย * ให้ระบุระยะเวลาการเสนอขายตามที่ระบุไว้ในแบบแสดงรายการข้อมูลการเสนอขายตราสารหนี้ (แบบ filing) |
| 3. ลักษณะตราสาร  ให้ระบุรายการต่อไปนี้   * สกุลเงิน : หากไม่ใช่สกุลเงินบาท ให้ระบุสกุลเงินของตราสารที่เสนอขาย เช่น สกุลเงินดอลลาร์สหรัฐ (USD) เป็นต้น * อายุตราสาร : ให้ระบุอายุของตราสาร * อัตราดอกเบี้ย/ผลตอบแทน : ให้ระบุว่าอัตราดอกเบี้ยที่จะจ่ายให้ผู้ถือตราสารตามงวดการจ่ายเป็นลักษณะใดต่อไปนี้  1. คงที่ (fixed) 2. ลอยตัว (floating) 3. ผสม (mixed) 4. ไม่คิดอัตราดอกเบี้ย (zero coupon)   โดยให้ระบุเป็นเปอร์เซ็นต์ (%) ต่อปี   * งวดการชำระดอกเบี้ย/ผลตอบแทน : ให้ระบุงวดการจ่ายดอกเบี้ยตามที่ระบุไว้ในแบบ filing เช่น จ่ายดอกเบี้ยทุก ๆ 3 เดือน เป็นต้น * การไถ่ถอนก่อนกำหนด (ถ้ามี) : หาก “มี” ให้เปิดเผยรายละเอียดเกี่ยวกับสิทธิในการไถ่ถอนตราสารก่อนกำหนด รวมถึงเงื่อนไข การไถ่ถอนดังกล่าว เช่น เป็นสิทธิของผู้ออกตราสาร / ผู้ถือตราสาร โดยจะใช้สิทธิได้ภายหลังจากการเสนอขายตราสารอย่างน้อย X ปี หรือเมื่ออัตราดอกเบี้ยในตลาดลดลง / เพิ่มขึ้นถึงระดับ Y% ต่อปี เป็นต้น * มูลค่าการเสนอขายรวม : ให้ระบุมูลค่าการเสนอขายรวมของตราสารที่เสนอขาย (มูลค่าที่ตราไว้) * หลักประกัน/ผู้ค้ำประกัน (ถ้ามี) : หาก “มี” ให้เปิดเผยข้อมูลเกี่ยวกับประเภทหลักประกัน ได้แก่  1. การค้ำประกันโดยนิติบุคคล/บุคคลอื่น (Corporate/Personal Guarantee) 2. การค้ำประกันโดยหลักทรัพย์ (Collateral)   รวมทั้งให้ระบุมูลค่าการค้ำประกัน และเงื่อนไขของการค้ำประกัน (ถ้ามี)   * ชื่อผู้แทนผู้ถือหุ้นกู้ (ถ้ามี) : ให้ระบุชื่อผู้แทนผู้ถือหุ้นกู้ * วัตถุประสงค์การใช้เงิน : ให้ระบุวัตถุประสงค์ของการใช้เงินที่ได้จากการระดมทุนในครั้งนี้ เช่น ขยายกำลังการผลิต ใช้เป็นเงินทุนหมุนเวียน ชำระหนี้เดิม ลงทุนโครงการใหม่ ปรับปรุงกิจการ บริหารความเสี่ยง เป็นต้น ตามที่ระบุไว้ในแบบ filing |
| 4. อันดับความน่าเชื่อถือ (ถ้ามี)  ให้ระบุว่ามีการจัดอันดับความน่าเชื่อถือ (rating) ของตราสาร และ/หรือผู้ออกตราสาร และ/หรือผู้ค้ำประกัน/ผู้รับอาวัลหรือไม่  พร้อมระบุ rating แนวโน้ม (outlook) ชื่อสถาบันการจัดอันดับความน่าเชื่อถือ และวันที่ได้รับการจัด rating |
| 5. รายละเอียดสำคัญอื่น  ให้ระบุรายละเอียดเพิ่มเติมกรณีดังต่อไปนี้   * วันที่ออกตราสาร/วันที่ครบกำหนดอายุ : ให้ระบุวันที่ออกและวันที่ครบกำหนดไถ่ถอนของตราสารนั้น ๆ (วัน/ เดือน/ ปี)   (กรณีหุ้นกู้ perpetual ให้ระบุเฉพาะวันที่ออกตราสาร และระบุว่าไถ่ถอนเมื่อเลิกกิจการ)   * ประเภทการเสนอขาย : ให้ระบุว่าเป็นการเสนอขายต่อผู้ลงทุนทั่วไป (PO) หรือผู้ลงทุนสถาบัน (PP-II) และ/หรือ ผู้ลงทุนรายใหญ่  (PP-HNW) * ผู้จัดจำหน่าย/ผู้ค้า: ให้ระบุชื่อบริษัทหลักทรัพย์ที่ทำหน้าที่จำหน่าย/ค้าตราสารหนี้ที่เสนอขายตามที่ระบุไว้ในแบบ filing (ถ้ามี) * นายทะเบียนหุ้นกู้ : ให้ระบุชื่อนายทะเบียนหุ้นกู้ ตามที่ระบุไว้ในแบบ filing * อัตราดอกเบี้ย/ผลตอบแทน :   หากเป็นอัตราดอกเบี้ยแบบลอยตัว ให้ระบุวันกำหนดดอกเบี้ยของแต่ละงวด พร้อมกับแสดงหลักเกณฑ์การคำนวณดอกเบี้ย และรายละเอียดเงื่อนไขอื่นที่เกี่ยวข้องกับการจ่ายดอกเบี้ย (ถ้ามี) ตามที่กำหนดไว้ในแบบ filing  *ตัวอย่าง*   * อัตราดอกเบี้ยปรับทุก 5 ปี โดยผู้แทนผู้ถือหุ้นกู้จะเป็นผู้แจ้งให้ผู้ลงทุนทราบ * อัตราดอกเบี้ยสำหรับช่วง 5 ปีแรกคงที่ที่ร้อยละ 5.85 จ่ายดอกเบี้ยทุก 6 เดือน ยกเว้นผู้ออกหุ้นกู้มีการเลื่อนการชำระดอกเบี้ย * ผู้ออกหุ้นกู้มีสิทธิและดุลยพินิจแต่เพียงผู้เดียวที่จะเลื่อนการชำระดอกเบี้ย (งวดปัจจุบันและค้างชำระ) โดยไม่จำกัดระยะเวลาและจำนวนครั้ง และจะสะสมดอกเบี้ยที่ไม่ได้ชำระ แต่จะไม่มีการจ่ายผลตอบแทนใด ๆ บนดอกเบี้ยค้างชำระสะสม * การรายงานภายหลังการเสนอขาย (กรณีเสนอขายตราสารหนี้เพื่ออนุรักษ์สิ่งแวดล้อม (green bond) ตราสารหนี้เพื่อพัฒนาสังคม (social bond) และตราสารหนี้เพื่อความยั่งยืน (sustainability bond)) : ให้ระบุหน้าที่ ความถี่ และช่องทางการเปิดเผยรายงานตามที่ระบุไว้ในแบบ filing |
| 6. อัตราส่วนทางการเงินที่สำคัญของผู้ออก  กรณีเสนอขายตราสารหนี้ต่อ PO และ/หรือ PP-HNW ให้แสดงอัตราส่วนทางการเงินต่อไปนี้ โดยใช้ข้อมูลตามงบการเงินรวมย้อนหลัง 2 ปี งบการเงินรายครึ่งปีฉบับสอบทาน และตั้งแต่ไตรมาส 1 ถึงไตรมาสล่าสุดหรือเท่าที่มีผลการดำเนินงานจริง1 พร้อมความหมายของแต่ละอัตราส่วน เช่น ความสามารถในการชำระดอกเบี้ย (Interest coverage ratio) ยิ่งสูงยิ่งแสดงถึงความสามารถในการชำระคืนสูง เป็นต้น  ทั้งนี้ การแสดงข้อมูลอัตราส่วนทางการเงินงวดล่าสุด ในกรณีที่งบกำไรขาดทุนเป็นงบระหว่างปี ให้นำข้อมูลย้อนหลัง 4 ไตรมาสมาคำนวณเพื่อให้ได้ข้อมูลเต็มปี กรณีช่วงเวลาใดที่ผู้ออกไม่ได้จัดทำงบระหว่างปีสำหรับงวดปีก่อน ให้จัดทำอัตราส่วนทางการเงินโดยใช้ข้อมูลเฉพาะงวดล่าสุด และอธิบายในหมายเหตุเพิ่มเติม พร้อมแสดงค่าเฉลี่ยอุตสาหกรรมของแต่ละอัตราส่วนเฉพาะกลุ่มอุตสาหกรรมและบริการทั่วไป โดยใช้ข้อมูลล่าสุด (ถ้ามี) ระบุแหล่งข้อมูล ช่วงเวลาของข้อมูลและกลุ่มอุตสาหกรรม (sector) ที่ใช้อ้างอิง สำหรับกรณีที่ไม่สามารถหาข้อมูลอ้างอิง ให้ระบุว่า “ไม่มีข้อมูล”   * กรณีผู้ออกตราสารเป็นบริษัทในกลุ่มอุตสาหกรรมและบริการทั่วไป  |  |  | | --- | --- | | **อัตราส่วน** | **สูตรการคำนวณ** | | ความสามารถในการชำระดอกเบี้ย  (interest coverage ratio : ICR) (เท่า) | กำไรก่อนหักดอกเบี้ย ภาษี ค่าเสื่อมราคา และค่าตัดจำหน่าย / ดอกเบี้ยจ่าย | | หนี้สินรวมต่อส่วนของผู้ถือหุ้นรวม  (Debt to equity : D/E ratio) (เท่า) | หนี้สินรวม / ส่วนของผู้ถือหุ้นรวม | | สภาพคล่อง   * กรณีผู้ออกเป็นกิจการในกลุ่มพัฒนาอสังหาริมทรัพย์   อัตราส่วนเงินทุนหมุนเวียนเร็ว (Quick Ratio) (เท่า)   * กรณีอื่น ๆ   อัตราส่วนสภาพคล่อง (current ratio) (เท่า) | (สินทรัพย์หมุนเวียน - สินค้าคงเหลือ) / หนี้สินหมุนเวียน  สินทรัพย์หมุนเวียน / หนี้สินหมุนเวียน |  * กรณีผู้ออกตราสารเป็นบริษัทในกลุ่มธนาคารพาณิชย์  |  |  | | --- | --- | | **อัตราส่วน** | **สูตรการคำนวณ** | | อัตราส่วนสินทรัพย์สภาพคล่องเพื่อรองรับสถานการณ์ด้านสภาพคล่องที่มีความรุนแรง (Liquidity Coverage Ratio: LCR) (ร้อยละ) | คำนวณตามเกณฑ์ธนาคารแห่งประเทศไทย (ธปท.)  (สินทรัพย์สภาพคล่อง / ประมาณการกระแสเงินสดไหลออกสุทธิใน 30 วัน ภายใต้สถานการณ์ ด้านสภาพคล่องที่มีความรุนแรง) | | แหล่งเงินที่มีความมั่นคงต่อความต้องการแหล่งเงินที่มีความมั่นคง (Net Stable Funding Ratio: NSFR)  (ร้อยละ) | คำนวณตามเกณฑ์ ธปท.  (แหล่งเงินที่มีความมั่นคง / ความต้องการแหล่งเงินที่มีความมั่นคง) | | เงินกองทุนชั้นที่ 1 (Tier 1 ratio) (ร้อยละ) | คำนวณตามเกณฑ์ธปท. |   4   * กรณีผู้ออกตราสารเป็นบริษัทในกลุ่มบริษัทหลักทรัพย์  |  |  | | --- | --- | | **อัตราส่วน** | **สูตรการคำนวณ** | | เงินกองทุนสภาพคล่องสุทธิต่อหนี้สิน  ทั่วไปและทรัพย์สินที่ต้องวางเป็นประกัน (NCR)  (ร้อยละ) | คำนวณตามเกณฑ์สำนักงาน ก.ล.ต. | | หนี้สินรวมต่อส่วนของผู้ถือหุ้นรวม  (debt to equity : D/E ratio) (เท่า) | หนี้สินรวม / ส่วนของผู้ถือหุ้นรวม | | อัตราผลตอบแทนจากสินทรัพย์ (ROA) (ร้อยละ) | กำไรก่อนหักดอกเบี้ยและภาษี \* 100 / สินทรัพย์รวม (เฉลี่ย) |  * กรณีผู้ออกตราสารเป็นบริษัทในกลุ่มประกันชีวิต  |  |  | | --- | --- | | **อัตราส่วน** | **สูตรการคำนวณ** | | อัตราส่วนเงินกองทุนต่อเงินทุนที่ต้องดำรง ตามกฎหมาย (CAR Ratio) (ร้อยละ) | คำนวณตามเกณฑ์สำนักงานคณะกรรมการกำกับและส่งเสริมการประกอบธุรกิจประกันภัย (คปภ.) | | สินทรัพย์ลงทุนต่อสำรองประกันภัย (ร้อยละ) | สินทรัพย์ลงทุน \* 100 / เงินสำรองประกันภัย | | อัตราผลตอบแทนผู้ถือหุ้น (ROE) (ร้อยละ) | กำไรก่อนหักดอกเบี้ยและภาษี \* 100 / ส่วนของ ผู้ถือหุ้นรวม (เฉลี่ย) |  * กรณีผู้ออกตราสารเป็นบริษัทในกลุ่มลีสซิ่ง/กลุ่มสินเชื่อส่วนบุคคล  |  |  | | --- | --- | | **อัตราส่วน** | **สูตรการคำนวณ** | | หนี้สินรวมต่อส่วนของผู้ถือหุ้นรวม  (debt to equity : D/E ratio) (เท่า) | หนี้สินรวม / ส่วนของผู้ถือหุ้นรวม | | สัดส่วนสินเชื่อที่ไม่ก่อให้เกิดรายได้  (NPL ratio) (ร้อยละ) | สินเชื่อที่ไม่ก่อให้เกิดรายได้ \* 100 / สินเชื่อรวม | | อัตราผลตอบแทนจากสินทรัพย์ (ROA) (ร้อยละ) | กำไรก่อนหักดอกเบี้ยและภาษี \* 100 / สินทรัพย์รวม (เฉลี่ย) |  * กรณีผู้ออกตราสารเป็นบริษัทในกลุ่มบริษัทบริหารสินทรัพย์  |  |  | | --- | --- | | **อัตราส่วน** | **สูตรการคำนวณ** | | หนี้สินที่มีภาระดอกเบี้ยต่อกำไรก่อนดอกเบี้ยจ่าย  ภาษีเงินได้ ค่าเสื่อมราคา และค่าตัดจำหน่าย (interest bearing debt to EBITDA ratio) (เท่า) | หนี้สินที่มีภาระดอกเบี้ย / กำไรก่อนหักดอกเบี้ย ภาษี ค่าเสื่อมราคาและค่าตัดจำหน่าย | | หนี้สินรวมต่อส่วนของผู้ถือหุ้นรวม  (debt to equity : D/E ratio) (เท่า) | หนี้สินรวม / ส่วนของผู้ถือหุ้นรวม | | อัตราผลตอบแทนจากสินทรัพย์ (ROA) (ร้อยละ) | กำไรก่อนหักดอกเบี้ยและภาษี \* 100 / สินทรัพย์รวม (เฉลี่ย) |   หมายเหตุ :  1 สำหรับอัตราส่วนทางการเงินที่ใช้ข้อมูลตามงบการเงินที่เปิดเผยตามประกาศที่เกี่ยวข้องกับการเปิดเผยข้อมูลเกี่ยวกับฐานะการเงินและ ผลการดำเนินงานของบริษัทที่ออกหลักทรัพย์กำหนดให้รายงาน  ทั้งนี้ กรณีเสนอขายหุ้นกู้ออกภายใต้โครงการแปลงสินทรัพย์เป็นหลักทรัพย์ (securitization) ให้แสดงอัตราส่วนทางการเงินของผู้มีสิทธิ เสนอโครงการ (originator) และกรณีเสนอขายศุกูกให้แสดงอัตราส่วนทางการเงินของผู้ระดมทุน |
| 7. ข้อกำหนดในการดำรงอัตราส่วนทางการเงิน  ให้ระบุข้อกำหนดในการดำรงสัดส่วนทางการเงิน เช่น อัตราส่วนหนี้สินต่อส่วนของผู้ถือหุ้น (D/E ratio) อัตราส่วนหนี้สินที่มีภาระดอกเบี้ยต่อส่วนของผู้ถือหุ้น (IBD/E ratio) อัตราส่วนหนี้สิน (Debt ratio) อัตราส่วนความสามารถในการจ่ายดอกเบี้ย (Interest coverage ratio) เป็นต้น โดยกรณีที่มีข้อกำหนดให้ผู้ออกดำรงอัตราส่วนทางการเงินนอกเหนือจาก D/E ratio ให้เปิดเผยสูตรการคำนวณนั้นและแสดงอัตราส่วน ณ ปัจจุบันด้วย  ทั้งนี้ หากไม่มีข้อกำหนดดังกล่าว ให้ระบุว่า “ไม่มีข้อกำหนดในการดำรงอัตราส่วนทางการเงิน” |
| 8. ระดับความเสี่ยง  พิจารณาจากอันดับความน่าเชื่อถือ อายุคงเหลือและความซับซ้อน เช่น ตราสาร plain ที่มีอันดับความน่าเชื่อถือ A ถึง AAA มีความเสี่ยงระดับ 1 ถึง 3 ตราสาร plain ที่มีอันดับความน่าเชื่อถือ BBB มีความเสี่ยงระดับ 4 ถึง 5 ตราสาร plain ที่ไม่มีการจัดอันดับความน่าเชื่อถือ  มีความเสี่ยงระดับ 8  ในส่วนของหุ้นกู้ perpetual หุ้นกู้ที่มีอนุพันธ์แฝง และตราสารด้อยสิทธิเพื่อนับเป็นเงินกองทุนของธนาคารพาณิชย์ (Basel III) ได้คำนึงถึง ความเสี่ยงในมิติของความซับซ้อนด้วย จึงแยกแนวทางการกำหนด risk scale ออกจากตราสารหนี้ทั่วไป เช่น หุ้นกู้ที่มีอนุพันธ์แฝง  มีความเสี่ยงระดับ 4 ขึ้นไป และหุ้นกู้ perpetual ตราสาร Basel III และ Insurance Capital Bond มีความเสี่ยงระดับ 7 ถึง 8 เป็นต้น  โดยสรุปได้ดังนี้  5      ทั้งนี้ ให้ระบุคำเตือนเกี่ยวกับความซับซ้อนของลักษณะตราสารท้ายภาพด้วย โดยระบุเป็นหมายเหตุและใช้ตัวอักษรสีแดง ดังนี้  เป็นตราสารหนี้...   * ด้อยสิทธิ * มีลักษณะคล้ายทุน * ผู้ออกตราสาร/ผู้ถือตราสารสามารถขอไถ่ถอนก่อนครบกำหนด (แล้วแต่กรณี) * การชำระเงินต้นหรือดอกเบี้ยขึ้นกับปัจจัยอ้างอิง   หมายเหตุ : rating หมายถึง อันดับความน่าเชื่อถือตามที่ประกาศกำหนด  สำหรับรูปแสดงระดับความเสี่ยงทั้ง 8 ระดับ สามารถ download ได้ที่ระบบออกและเสนอขายหลักทรัพย์ (Initial Product Offering  System : IPOS) หรือระบบสำหรับการรับข้อมูลอิเล็กทรอนิกส์อื่น ตามหลักเกณฑ์ เงื่อนไข และวิธีการที่สำนักงานประกาศกำหนด  เพื่อนำไปใช้ประกอบการจัดทำเอกสาร |
| 9. ผลตอบแทนของตราสารอื่นในตลาด  ให้ระบุผลตอบแทนต่อปี (yield to maturity) ของตราสารที่มีอายุและอันดับความน่าเชื่อถือเท่ากัน (หรือตราสารที่มีอายุและอันดับ ความน่าเชื่อถือใกล้เคียงกัน) โดยใช้ข้อมูล ณ วันที่กำหนดอัตราดอกเบี้ยตราสาร พร้อมระบุวันที่ของข้อมูล หากไม่สามารถหาข้อมูลอ้างอิงได้ ให้ระบุว่า “ไม่มีข้อมูล”  ทั้งนี้ สามารถดูข้อมูลได้จากเส้นอัตราผลตอบแทนของตราสารหนี้ภาคเอกชน (Corporate Bond Yield Curve) ซึ่งจัดทำโดย ThaiBMA  ในกรณีที่ผู้ออกตราสารไม่สามารถหาอัตราผลตอบแทนของตราสารหนี้ที่มีอายุคงเหลือเท่ากันจาก Corporate Bond Yield Curve ให้ผู้ออกระบุอัตราผลตอบแทนของตราสารหนี้ที่มีอายุคงเหลือใกล้เคียง โดยใช้วิธี linear interpolation พร้อมระบุหมายเหตุอธิบายข้างท้ายว่า “\*ตราสารที่มีอายุไม่เต็มปี จะใช้อัตราผลตอบแทนอ้างอิงที่มาจากการคำนวณ”  ตัวอย่าง อัตราผลตอบแทนของตราสารหนี้ที่มีอันดับความน่าเชื่อถืออยู่ที่ AAA ที่มีอายุคงเหลือ 3 ปี 6 เดือน ให้ใช้อัตราผลตอบแทนที่เป็น จุดกึ่งกลางระหว่างอัตราผลตอบแทนของตราสารหนี้มีอันดับความน่าเชื่อถืออยู่ที่ AAA ซึ่งมีอายุคงเหลือ 3 ปี และ 4 ปี |
| 10. ความเสี่ยงของผู้ออก  ให้ระบุความเสี่ยงที่กระทบในทางลบต่อความสามารถในการชำระหนี้ของผู้ออก และการแจ้งเตือนให้ศึกษารายละเอียดเพิ่มเติมในแบบ filing (ระบุส่วนและหัวข้อ) ทั้งนี้ ให้เรียงลำดับปัจจัยความเสี่ยงหรือคำเตือนที่สำคัญมากเป็นลำดับแรก ยกตัวอย่างเช่น  6   | **ประเด็น** | **ตัวอย่างลักษณะ** | **ตัวอย่างการเปิดเผย** | | --- | --- | --- | | 1. ผลประกอบการจากการประกอบธุรกิจปกติ  \*ไม่รวมรายการพิเศษ ทั้งรายได้และค่าใช้จ่าย (รายละเอียดเพิ่มเติมสามารถเปิดเผยในแบบ filing ได้) | ไม่มั่นคง ไม่สม่ำเสมอ โดยเฉพาะกรณีขาดทุน หรือได้รับผลกระทบจากปัจจัยภายนอกเป็นประจำ เช่น ภัยธรรมชาติ เป็นต้น | * บริษัทมีความเสี่ยงในด้านความสามารถ ในการชำระหนี้ มีผลประกอบการ ไม่สม่ำเสมออาจส่งผลต่อความสามารถ ในการชำระหนี้ตามหุ้นกู้ * โรงงานผลิตหลักของบริษัทผลิตสินค้า คิดเป็น 30% ของ turnover ปีก่อน ตั้งอยู่ริมแม่น้ำที่เกิดน้ำท่วมทุกปี อาจกระทบกับ การขนส่งสินค้าให้ศูนย์กระจายสินค้าและลูกค้า ทำให้ขนส่งล่าช้ากว่ากำหนดจนอาจส่งผลกระทบทางลบต่อชื่อเสียงของบริษัทได้ | | 2. สภาพคล่อง | กรณีอัตราส่วนสภาพคล่อง (หรืออัตราส่วนสภาพคล่องหมุนเร็ว กรณีผู้ออกตราสารเป็นธุรกิจในกลุ่มอสังหาริมทรัพย์) มีค่าลดลง | * บริษัทมีสภาพคล่องต่ำ โดยปัจจุบันมีอัตราส่วนสภาพคล่องอยู่ที่ 0.12 เท่า  จึงอาจมีความเสี่ยงในการผิดนัดชำระหนี้ หากไม่สามารถจัดหาสภาพคล่องหรือแหล่งในการชำระหนี้ได้ | | 3. ระดับหนี้สิน หนี้เทียบสภาพคล่อง หนี้เทียบผลการดำเนินงาน หรือภาระหนี้อื่น ๆ นอกจากตราสารหนี้ | * กรณี ICR หรือ DSCR มีค่าลดลง หรือ net debt to EBITDA หรือ D/E มีค่าเพิ่มขึ้น * กรณีมีหนี้สินจำนวนมาก หรือใกล้ผิดเงื่อนไขตามสัญญาหรือข้อตกลง เช่น สัญญาเงินกู้ธนาคาร เป็นต้น | * บริษัทมีภาระหนี้ระดับสูง มีหนี้สินที่มีดอกเบี้ยจำนวนมาก และมีผลการดำเนินงานที่ขาดทุนต่อเนื่องหลายปี ส่งผลให้ความสามารถชำระเงินต้นและดอกเบี้ยของบริษัทค่อนข้างมีความผันผวน ผู้ลงทุนควรทำความเข้าใจความเสี่ยงก่อนลงทุน * ผู้ออกมีภาระการกระจุกตัวของหนี้ที่จะต้องจ่ายคืนในช่วงอีก 2 ปีข้างหน้า ผู้ลงทุนจึงควรวิเคราะห์การบริหารสภาพคล่องของ ผู้ออกให้ดี   6   * บริษัทมีอัตราส่วนหนี้สินต่อส่วนของผู้ถือหุ้นที่ใกล้การผิดเงื่อนไขสัญญาเงินกู้ของธนาคารพาณิชย์หรือหนี้อื่น ๆ ซึ่งหากเกิดกรณีดังกล่าว เงินกู้ทั้งหมดจากสถาบันการเงินและหุ้นกู้ทุกรุ่นรวมถึงหุ้นกู้รุ่นนี้อาจถูกเรียกชำระทันที จึงเกิดความเสี่ยงที่บริษัทอาจไม่สามารถใช้คืนเงินกู้และหุ้นกู้ดังกล่าวได้หรือไม่สามารถจัดหาเงินกู้เพิ่มเติมเพื่อรีไฟแนนซ์ได้ | | 4. การเปลี่ยนแปลงธุรกิจหลัก | การเปลี่ยนแปลงธุรกิจหลักส่งผลให้โครงสร้างรายได้เปลี่ยน หรือผู้บริหาร ไม่คุ้นเคยหรือเชี่ยวชาญกับธุรกิจใหม่ จนกระทบความสามารถในการชำระหนี้ | บริษัทมีการเปลี่ยนธุรกิจจากเดิมเป็นผู้ผลิตชิ้นส่วนอิเล็กทรอนิกส์ มาสู่ธุรกิจวางระบบและให้บริการด้านไอทีซึ่งบริษัทยังไม่มีความเชี่ยวชาญ อาจส่งผลให้โครงสร้างรายได้หลักเปลี่ยนแปลงไป | | 5. แหล่งรายได้หรือแหล่งที่มาของการชำระคืน | * การพึ่งพิงแหล่งรายได้จากธุรกิจใดธุรกิจหนึ่งเป็นหลักและธุรกิจนั้นมีความเสี่ยง * แหล่งที่มาของเงินที่ใช้ชำระคืนหนี้ไม่ได้มาจากธุรกิจของตนเองแต่ขึ้นกับบริษัทอื่น หรือขึ้นกับความสามารถในการประกอบธุรกิจของบริษัทลูก เช่น กรณีบริษัทที่ประกอบธุรกิจโดยการถือหุ้น (Holding Company) * ความสามารถในการประมูลใบอนุญาตในการประกอบธุรกิจ   9  10  11  12  13  14  15  16  17  18  20   * การพึ่งพิงแหล่งเงินทุนจากการออกหุ้นกู้ | * การประกอบธุรกิจของบริษัทขึ้นกับการได้รับใบอนุญาต หากบริษัทไม่สามารถประมูลหรือใบอนุญาตในการประกอบธุรกิจของบริษัทไม่ได้รับการพิจารณาต่ออายุ ก็จะส่งผลให้บริษัทถูกปรับหรือถูกดำเนินการตามกฎหมาย หรือไม่สามารถประกอบกิจการได้ * พึ่งพิงแหล่งเงินจากการออกหุ้นกู้เป็นหลัก หากไม่สามารถออกหุ้นกู้เพื่อไถ่ถอนรุ่นเดิมได้ และไม่มีแหล่งเงินสำรองใด อาจผิดนัดชำระหนี้หุ้นกู้ได้ | | 6. ข้อพิพาททางกฎหมาย   * ให้ระบุมูลหนี้โดยรวม และผลกระทบต่อฐานะการเงินของบริษัท * การตั้งสำรอง สถานะและความคืบหน้าให้เปิดเผย โดยละเอียดในแบบ filing | ความเสียหายกรณีแพ้คดีจะมีผลกระทบทางลบเป็นจำนวนที่สูงกว่าร้อยละ 5 ของส่วนของผู้ถือหุ้น (ต่อคดีหรือข้อพิพาท) | บริษัทมีข้อพิพาททางกฎหมายที่บริษัทเป็นคู่ความหรือคู่กรณี ซึ่งเป็นคดีหรือข้อพิพาทที่ยังไม่สิ้นสุดและอาจมีผลกระทบต่อการดำเนินธุรกิจอย่างมีนัยสำคัญ โดยมีจำนวนทุนทรัพย์ ที่บริษัทถูกเรียกร้องเป็นเงินจำนวน 3,500 ล้านบาท หรือคิดเป็นร้อยละ 20 ของส่วนของ ผู้ถือหุ้น โดยไม่ได้ตั้งสำรองความเสียหายไว้ | | 7. ความเสี่ยงหลักประกัน | **1. หลักประกัน**  **1.1 หุ้น** : กรณีใช้หุ้นของผู้ออก หรือของบริษัทอื่นเป็นหลักประกัน  - ความผันผวนของราคาหุ้น ซึ่งกระทบกับมูลค่าหุ้นที่เป็นหลักประกัน  - หากบริษัทประสบปัญหาหุ้นบริษัทอาจมีมูลค่าลดลงหรือไม่สามารถขายได้  - กรณีเป็นหุ้น non-listed co. อาจต้องประเมินมูลค่าสินทรัพย์และหนี้สินใหม่ ซึ่งอาจกระทบกับมูลค่าหุ้นที่เป็นหลักประกัน  **1.2 ที่ดิน** : มีความเสี่ยงเกี่ยวกับความคล่องตัวในการขายทอดตลาด  **1.3 ลูกหนี้หรือสิทธิเรียกร้องในลูกหนี้สินเชื่อ** : ระบุความเสี่ยงด้านคุณภาพของหลักประกัน (ทั้งลูกหนี้ที่ยังรับรู้เป็นรายได้ (Performing) และไม่ก่อให้เกิดรายได้ (Non-Performing Loan)) ความเสี่ยงด้านการดำรงมูลค่าของหลักประกัน ความเสี่ยงด้านการไม่สามารถบังคับหลักประกันได้ ความเสี่ยงจากการใช้หลักประกันร่วมกับหุ้นกู้รุ่นอื่น (ถ้ามี) และความเสี่ยงด้านความน่าเชื่อถือของการติดตามและตรวจสอบหลักประกัน เป็นต้น  **1.4 กรณีหลักประกัน (เช่น ทรัพย์สินหรือหุ้น) อยู่ต่างประเทศ**  - ระบุความเสี่ยงในการบังคับหลักประกัน หรืออาจมีข้อจำกัดด้านกฎหมายและ ระยะเวลาในการดำเนินการฟ้องร้อง  **2. ผู้ค้ำประกัน** ได้แก่ **กรรมการ**  **บุคคลธรรมดา** **นิติบุคคล**  ต้องแสดงความสามารถในการชำระคืน โดยให้เปิดเผยฐานะการเงิน ความเสี่ยงหรือสถานการณ์ที่อาจกระทบกับความสามารถในการชำระหนี้ (ถ้ามี)  การค้ำประกันหนี้อื่น ๆ (ถ้ามี) หรือข้อมูลเครดิต (Credit Bureau) | * กรณีใช้หุ้นสามัญเป็นหลักประกัน : มูลค่าหลักประกันดังกล่าวอาจปรับลดตามมูลค่ายุติธรรมของกิจการของผู้ออกหุ้น โดยหากเกิดกรณีผิดนัดชำระหนี้และมีการขายทอดตลาดหลักประกันดังกล่าวเพื่อชำระหนี้ ผู้ลงทุนมีความเสี่ยงที่อาจจะไม่ได้รับชำระเงินคืนเต็มจำนวน * กรณีใช้ที่ดินเป็นหลักประกัน : มีความเสี่ยงในการบังคับจำนองขายทอดตลาด โดยราคาซื้อขายขึ้นกับภาวะตลาดในขณะนั้น และกระบวนการบังคับจำนองจะต้องผ่านขั้นตอนในชั้นศาลซึ่งอาจใช้ระยะเวลาในการดำเนินการ นอกจากนี้ ยังมีความเสี่ยงที่มูลค่าบังคับขายทอดตลาดต่ำกว่ามูลค่าหนี้หุ้นกู้ หรืออาจไม่มีผู้ซื้อ * กรณีใช้ลูกหนี้หรือสิทธิเรียกร้องในลูกหนี้สินเชื่อเป็นหลักประกัน : หลักประกันประกอบด้วยลูกหนี้ที่ยังรับรู้รายได้ (Performing) จำนวน 2,300 ลบ. และลูกหนี้ที่ไม่ก่อให้เกิดรายได้ (NPL) จำนวน 300 ลบ. หากผู้ออกตราสารเรียกเก็บหนี้จากลูกหนี้ Performing หมดแล้วยังไม่เพียงพอชำระหนี้ตามหุ้นกู้ ผู้ออกตราสารจะต้องไปเรียกเก็บหนี้จากลูกหนี้ NPL ซึ่งมีความเสี่ยงที่จะไม่สามารถเรียกเก็บหนี้ได้ และไม่มีเงินเพียงพอต่อการชำระหนี้หุ้นกู้ทั้งหมด   7   * กรณีกรรมการ/ผู้บริหารของผู้ออกเป็นผู้ค้ำประกัน : กรณีผู้บริหารของผู้ออกหุ้นกู้เป็นผู้ค้ำประกัน การผิดนัดชำระหนี้ของผู้ออกหุ้นกู้ก็อาจส่งผลกระทบต่อความสามารถ ในการชำระหนี้ของผู้บริหาร ผู้ถือหุ้นกู้จึงอาจมีความเสี่ยงจากการที่ผู้ค้ำประกัน ไม่สามารถรับผิดชอบชำระหนี้ได้เต็มวงเงินที่ค้ำประกันไว้ดังกล่าว หรือในกรณีเลวร้ายที่สุด จะเสมือนว่าหุ้นกู้นี้ไม่มีผู้ค้ำประกัน | | 8. ไม่มีข้อจำกัดการก่อหนี้ หรือกรณีก่อหนี้ได้ไม่จำกัด (ไม่มี financial covenant) | กรณีไม่มีข้อจำกัดการก่อหนี้ทั้งจากข้อกำหนดสิทธิหุ้นกู้และสัญญาเงินกู้อื่น ๆ | บริษัทไม่มีข้อจำกัดการก่อหนี้ ภายใต้ข้อตกลงใด ๆ ที่บริษัทมีอยู่กับเจ้าหนี้ หรือคู่สัญญาใด ๆ ดังนั้น บริษัทจึงอาจก่อหนี้เพิ่มได้หากอัตราดอกเบี้ยตลาดเอื้ออำนวย ซึ่งจะส่งผลให้บริษัทมีภาระหนี้เพิ่มขึ้นและอาจส่งผลกระทบต่อความสามารถในการชำระหนี้ | |
| 11. QR code  ให้แสดง QR code เพื่อนำไปสู่แบบ filing (บังคับสำหรับการเสนอขายตราสารหนี้ทุกประเภทที่มีการยื่นแบบ filing ยกเว้นหุ้นกู้ที่มี  อนุพันธ์แฝง) ทั้งนี้ สามารถสร้าง QR code ได้ที่ระบบ IPOS หรือระบบสำหรับการรับข้อมูลอิเล็กทรอนิกส์อื่น ตามหลักเกณฑ์ เงื่อนไข และวิธีการที่สำนักงานประกาศกำหนด |
| 12. สรุปฐานะการเงินและผลการดำเนินงานตามงบการเงินรวมย้อนหลัง 2 ปี งบการเงินรายครึ่งปีฉบับสอบทาน และตั้งแต่ไตรมาส 1 ถึง ไตรมาสล่าสุดหรือเท่าที่มีผลการดำเนินงานจริง1  ให้แสดงข้อมูลตามงบการเงินรวมย้อนหลัง 2 ปี งบการเงินรายครึ่งปีฉบับสอบทาน และตั้งแต่ไตรมาส 1 ถึงไตรมาสล่าสุด หรือเท่าที่มีผลการดำเนินงานจริง โดยให้แสดงเฉพาะตัวเลขตามงบแสดงฐานะการเงินรวมและงบกำไรขาดทุนรวม ทั้งนี้ ให้แสดงในรูปแบบของแผนภูมิแท่ง   * กรณีที่ผู้ออกตราสารเป็นบริษัทในกลุ่มอุตสาหกรรมและบริการทั่วไป  | **ข้อมูล** | | --- | | สินทรัพย์รวม | | หนี้สินรวม | | ส่วนของผู้ถือหุ้น | | รายได้รวม | | ค่าใช้จ่ายรวม | | กำไรสุทธิ |   ทั้งนี้ รายได้รวม หมายถึง รายได้รวมตามงบการเงิน โดยบวก/ลบกับส่วนแบ่งกำไร (ขาดทุน) จากเงินลงทุนในบริษัทร่วมและเงินลงทุนในการร่วมค้า (ถ้ามี)  ค่าใช้จ่ายรวม หมายถึง ค่าใช้จ่ายรวมตามงบการเงิน โดยไม่นับรวมดอกเบี้ยจ่ายหรือต้นทุนทางการเงินอื่น ๆ จากกิจกรรมจัดหาเงินทุน และภาษีเงินได้ (ถ้ามี)  นอกจากนี้ ในกรณีที่ผู้ออกตราสารมีรายได้หรือค่าใช้จ่ายอื่นที่ไม่ได้เกิดจากการดำเนินงานปกติ หรือเป็นรายการพิเศษ (one-time item) ให้ระบุหมายเหตุท้ายแผนภูมิแท่งด้วย   * กรณีที่ผู้ออกตราสารเป็นบริษัทในกลุ่มธนาคารพาณิชย์  | **ข้อมูล** | | --- | | สินทรัพย์รวม | | หนี้สินรวม | | ส่วนของผู้ถือหุ้น | | เงินให้สินเชื่อ | | เงินรับฝาก | | รายได้ดอกเบี้ยสุทธิ | | รายได้ค่าธรรมเนียมและบริการสุทธิ | | กำไรสุทธิ |  * กรณีที่ผู้ออกตราสารเป็นบริษัทในกลุ่มบริษัทหลักทรัพย์   8   | **ข้อมูล** | | --- | | สินทรัพย์รวม | | หนี้สินรวม | | ส่วนของผู้ถือหุ้น | | เงินกองทุนสภาพคล่องสุทธิ (NC) | | รายได้ค่านายหน้า | | รายได้ดอกเบี้ยสุทธิ | | รายได้ค่าธรรมเนียมและบริการ | | กำไร (ขาดทุน) และผลตอบแทนจากเครื่องมือทางการเงิน | | กำไรสุทธิ |  * กรณีที่ผู้ออกตราสารเป็นบริษัทในกลุ่มประกันชีวิต  | **ข้อมูล** | | --- | | สินทรัพย์รวม | | หนี้สินรวม | | ส่วนของผู้ถือหุ้น | | สินทรัพย์ลงทุน | | หนี้สินจากสัญญาประกันภัย | | เบี้ยประกันภัยที่ถือเป็นรายได้สุทธิจากการประกันภัยต่อ | | รายได้จากการลงทุนสุทธิ | | ผลประโยชน์จ่ายตามกรมธรรม์ประกันภัยและค่าสินไหมทดแทนสุทธิ | | กำไรสุทธิ |  * กรณีที่ผู้ออกตราสารเป็นบริษัทในกลุ่มลีสซิ่ง  | **ข้อมูล** | | --- | | สินทรัพย์รวม | | หนี้สินรวม | | ส่วนของผู้ถือหุ้น | | เงินให้สินเชื่อสุทธิ | | เงินกู้ยืมจากสถาบันการเงิน | | รายได้ดอกเบี้ยสุทธิ | | รายได้ที่มิใช่ดอกเบี้ย | | กำไรสุทธิ |  * กรณีที่ผู้ออกตราสารเป็นบริษัทในกลุ่มสินเชื่อส่วนบุคคล  | **ข้อมูล** | | --- | | สินทรัพย์รวม | | หนี้สินรวม | | ส่วนของผู้ถือหุ้น | | เงินให้สินเชื่อสุทธิ | | เงินกู้ยืมจากสถาบันการเงิน | | รายได้ดอกเบี้ยสุทธิ | | รายได้ที่มิใช่ดอกเบี้ย | | กำไรสุทธิ |  * กรณีที่ผู้ออกตราสารเป็นบริษัทในกลุ่มบริษัทบริหารสินทรัพย์   9   | **ข้อมูล** | | --- | | สินทรัพย์รวม | | หนี้สินรวม | | ส่วนของผู้ถือหุ้น | | เงินให้สินเชื่อจากการซื้อลูกหนี้สุทธิ | | ทรัพย์สินรอการขายสุทธิ | | เงินกู้ยืมจากสถาบันการเงิน | | รายได้ดอกเบี้ยสุทธิ | | กำไรจากการขายทรัพย์สินรอการขาย | | กำไรสุทธิ |   หมายเหตุ :  1 สำหรับข้อมูลงบการเงินให้เปิดเผยตามประกาศที่เกี่ยวข้องกับการเปิดเผยข้อมูลเกี่ยวกับฐานะการเงินและผลการดำเนินงานของบริษัทที่ออกหลักทรัพย์กำหนดให้รายงาน ทั้งนี้ กรณีเสนอขายหุ้นกู้ออกภายใต้โครงการแปลงสินทรัพย์เป็นหลักทรัพย์ (securitization) ให้แสดงข้อมูลของผู้มีสิทธิเสนอโครงการ (originator) และกรณีเสนอขายศุกูกให้แสดงข้อมูลของผู้ระดมทุน  *ตัวอย่าง*  **งบแสดงฐานะการเงิน งบกำไรขาดทุน** |
| 13. สัดส่วนหนี้ที่มีภาระดอกเบี้ยของผู้ออก (เฉพาะกรณีผู้ออกเป็นบริษัทในกลุ่มอุตสาหกรรมและบริการทั่วไป)  ให้ระบุสัดส่วนหนี้ที่มีภาระดอกเบี้ยของผู้ออก ได้แก่ เงินกู้ยืมจากสถาบันการเงิน ตราสารหนี้ และอื่น ๆ (ให้ระบุรายการในหมายเหตุ) เช่น หนี้สินจากสัญญาเช่าทางการเงิน เงินกู้ยืมบริษัทที่เกี่ยวข้อง เป็นต้น  *ตัวอย่าง*  *ณ วันที่ 31 ธันวาคม 2561*  \*รายการอื่น ๆ ได้แก่ หนี้สินจากสัญญาเช่า (lease) |
| 14. ลำดับการได้รับชำระหนี้  ให้ระบุ (ตามรูปภาพ) สิทธิเรียกร้องของผู้ลงทุนในการได้รับชำระหนี้เมื่อผู้ออกถูกพิทักษ์ทรัพย์หรือถูกศาลพิพากษาให้ล้มละลาย หรือ  มีการชำระบัญชีเพื่อการเลิกบริษัท  *ตัวอย่าง* |
| 15. ลักษณะพิเศษและความเสี่ยงสำคัญของตราสาร  ให้ระบุความเสี่ยงที่เกี่ยวข้องกับตราสาร และการแจ้งเตือนให้ศึกษารายละเอียดเพิ่มเติมในแบบ filing (ระบุส่วนและหัวข้อ) ทั้งนี้ ให้เรียงลำดับปัจจัยความเสี่ยงหรือคำเตือนที่สำคัญมากเป็นลำดับแรก   * สำหรับตราสารหนี้แต่ละประเภท * ตราสารหนี้ของหน่วยงานภาครัฐไทย ให้มีข้อมูลที่เตือนให้ผู้ลงทุนเข้าใจว่า ตราสารนี้ไม่ได้รับการค้ำประกันจากกระทรวงการคลัง และทรัพย์สินของผู้ออก ตราสารไม่อยู่ในความรับผิดชอบแห่งการบังคับคดี   10  *ตัวอย่าง*  พันธบัตรที่เสนอขายในครั้งนี้ไม่ใช่ตราสารหนี้ที่กระทรวงการคลังค้ำประกันเงินต้นและดอกเบี้ย นอกจากนี้ ผู้ถือพันธบัตรยังมีความเสี่ยงในการได้รับชำระหนี้คืน เนื่องจากผู้ออกพันธบัตรอาจมีข้อจำกัดเกี่ยวกับการบังคับชำระหนี้ในทรัพย์สิน ไม่ว่าจะเป็นข้อจำกัดตามกฎหมายอื่นใด สัญญา หรือข้อจำกัดอื่นใด หากเกิดกรณีที่มีการผิดนัดชำระหนี้ภายใต้พันธบัตรขึ้น ผู้ถือพันธบัตรอาจไม่สามารถฟ้องร้องให้นำทรัพย์สินของผู้ออกพันธบัตรมาชำระหนี้ได้ และสิทธิของผู้ถือพันธบัตรในการได้รับชำระหนี้ภายใต้พันธบัตรอาจได้รับผลกระทบในทางลบอย่างมีนัยสำคัญ   * หุ้นกู้สกุลเงินตราต่างประเทศ (FX bond) ให้มีข้อมูลที่เตือนให้ผู้ลงทุนเข้าใจว่า ความผันผวนของอัตราแลกเปลี่ยนอาจส่งผลต่อผลตอบแทนที่ผู้ลงทุนจะได้รับด้วย ตลอดจนความเสี่ยงจากหลักเกณฑ์เกี่ยวกับการแลกเปลี่ยนเงินตรา ขั้นตอนและข้อจำกัดของการซื้อ ขาย หรือโอนตราสาร รวมทั้งข้อจำกัดของการลงทุนในหลักทรัพย์ต่างประเทศ   *ตัวอย่าง*   * เนื่องจากผู้ออกหุ้นกู้จะชำระหนี้เงินต้นและดอกเบี้ยหุ้นกู้เป็นเงินยูโร ผู้ลงทุนจึงมีความเสี่ยงเกี่ยวกับอัตราแลกเปลี่ยน กรณีที่เงินยูโรมีมูลค่าลดลง รวมถึงความเสี่ยงจากการเปลี่ยนแปลงของกฎหมายควบคุมการแลกเปลี่ยนเงินตรา หรือการเพิ่มข้อจำกัดทางกฎหมายเกี่ยวกับการแลกเปลี่ยนเงินในประเทศไทย ซึ่งอาจส่งผลกระทบในทางลบต่อการลงทนุและผลตอบแทนการลงทุนในหุ้นกู้ * หุ้นกู้ด้อยสิทธิ ให้ระบุเงื่อนไขและความเสี่ยงที่ผู้ออกอาจไม่จ่ายดอกเบี้ย (ถ้ามี) ตลอดจนสิทธิหรือลำดับในการรับชำระหนี้ของผู้ถือหุ้นกู้ เช่น สิทธิของผู้ถือหุ้นกู้จะด้อยกว่าสิทธิของเจ้าหนี้สามัญเฉพาะในเรื่องการรับชำระหนี้ตามหุ้นกู้นั้นเมื่อผู้ออกหุ้นกู้ถูกพิทักษ์ทรัพย์ หรือถูกศาลพิพากษาให้ล้มละลาย หรือมีการชำระบัญชีเพื่อการเลิกบริษัท หรือกรณีอื่นใดที่ได้รับความเห็นชอบจากสำนักงาน (ถ้ามี ให้ระบุรายละเอียด)   *ตัวอย่าง*  หุ้นกู้มีสถานะด้อยสิทธิ โดยผู้ถือหุ้นกู้จะได้รับชำระหนี้หลังจากเจ้าหนี้บุริมสิทธิ เจ้าหนี้สามัญ และผู้ถือหุ้นกู้ไม่ด้อยสิทธิ ดังนั้น ผู้ถือหุ้นกู้มีโอกาสไม่ได้รับชำระคืนเงินต้นและดอกเบี้ยค้างชำระหากผู้ออกไม่มีทรัพย์สินเหลือหรือมีไม่เพียงพอชำระหนี้ตามหุ้นกู้   * หุ้นกู้ที่ครบกำหนดไถ่ถอนเมื่อเลิกกิจการ (perpetual) ให้ระบุลักษณะพิเศษและมีข้อมูลที่เตือนให้ผู้ลงทุนเข้าใจว่าเป็นหุ้นกู้ไม่มีกำหนดอายุแน่นอนเหมือนหุ้นกู้ทั่วไป และระบุลักษณะพิเศษและความเสี่ยงที่ผู้ลงทุนอาจได้รับ และข้อมูลแจ้งเตือนที่เกี่ยวข้อง ซึ่งรวมถึง (แต่ไม่จำกัดเฉพาะ) สถานะการด้อยสิทธิของตราสาร (subordinated) เงื่อนไขการเลื่อนจ่ายดอกเบี้ย สิทธิของผู้ออก ในการไถ่ถอนคืนก่อนกำหนด (callable) และกรณีไม่มีเงื่อนไขการผิดนัดไขว้ (cross-default)   *ตัวอย่าง*   * ผู้ถือหุ้นกู้สามารถไถ่ถอนได้ต่อเมื่อผู้ออกเลิกกิจการ ซึ่งการถือแบบไม่มีกำหนดอายุ มีลักษณะคล้ายคลึงกับการถือหุ้นที่ ผู้ลงทุนอาจไม่ได้รับคืนเงินต้น * ในกรณีที่ผู้ออกเลิกกิจการหรือล้มละลาย ผู้ลงทุนจะมีสิทธิได้รับชำระหนี้เป็นลำดับท้าย ๆ ก่อนผู้ถือหุ้นสามัญแต่หลังจาก เจ้าหนี้บุริมสิทธิ เจ้าหนี้สามัญ และผู้ถือหุ้นกู้ไม่ด้อยสิทธิ * ผู้ออกมีสิทธิเลื่อนการชำระดอกเบี้ยพร้อมกับสะสมดอกเบี้ยจ่ายไปชำระในวันใดก็ได้ไม่จำกัดระยะเวลา และไม่จำกัดจำนวนครั้ง (หรือยกเลิกการจ่ายดอกเบี้ย[[4]](#footnote-5)) ผู้ลงทุนจึงอาจไม่ได้รับดอกเบี้ยหรือได้รับดอกเบี้ยล่าช้า * ผู้ออกมีสิทธิไถ่ถอนหุ้นกู้คืนก่อนกำหนดเพื่อลดต้นทุนการจ่ายดอกเบี้ยในกรณีอัตราดอกเบี้ยในตลาดลดลง ด้วยเหตุผล ทางภาษี และ/หรือมีการเปลี่ยนแปลงวิธีจัดอันดับหุ้นกู้หรือหลักการทางบัญชี (ตามเงื่อนไขที่ผู้ออกตราสารกำหนด) ซึ่งกรณีที่ ผู้ออกได้ใช้สิทธิไถ่ถอนก่อนกำหนดและที่ผ่านมามีการเลื่อนการชำระดอกเบี้ย โดยสะสมดอกเบี้ยที่ค้างชำระนั้นมาชำระในวันที่ไถ่ถอนก่อนกำหนดดังกล่าว ผลตอบแทนที่แท้จริงของผู้ลงทุนในหุ้นกู้นี้จะลดน้อยลงกว่าผลตอบแทนหรือดอกเบี้ยที่ควรต้องได้รับชำระตามงวดปกติ * หากผู้ออกมีการผิดนัดชำระหนี้ในหุ้นกู้อื่น หรือสัญญาทางการเงินอื่น หรือเจ้าหนี้อื่นของผู้ออก จะไม่ทำให้ผู้ออกเป็นผู้ผิดนัดชำระภายใต้หุ้นกู้นี้ด้วย ผู้ลงทุนจึงไม่มีสิทธิเรียกร้องให้ผู้ออกต้องชำระคืนเงินต้นและดอกเบี้ย * กองทรัสต์เพื่อการลงทุนในโครงสร้างพื้นฐานที่เสนอขายได้เฉพาะผู้ลงทุนรายใหญ่ (กอง Infra Trust – รายใหญ่) เสนอขาย ตราสารหนี้ (Infra Trust Bond) ต่อผู้ลงทุนทั่วไป อย่างน้อยให้มีข้อมูลเตือนผู้ลงทุนดังต่อไปนี้  1. สินทรัพย์ของกอง Infra Trust เป็นสินทรัพย์ที่อยู่ระหว่างก่อสร้างและยังไม่ก่อรายได้เชิงพาณิชย์ มูลค่า XX ล้านบาท ผู้ลงทุนจึงมีความเสี่ยงที่สินทรัพย์ดังกล่าวอาจสร้างไม่เสร็จ หรือเสร็จล่าช้ากว่ากำหนด หรือ มีต้นทุนการก่อสร้างสูงกว่าที่ประมาณการไว้ 2. สำหรับกรณีการออกและเสนอขาย Infra Trust Bond ที่มีเงื่อนไขการไม่จ่ายดอกเบี้ยในช่วงแรก ให้ระบุให้ชัดเจนว่า ในช่วง  X ปีแรก ผู้ลงทุนจะยังไม่ได้รับดอกเบี้ยสำหรับหุ้นกู้  * หุ้นกู้แปลงสภาพ ให้ระบุความเสี่ยงเกี่ยวกับความผันผวนของราคาหุ้นสามัญจากการใช้สิทธิแปลงสภาพ (เช่น ราคาหุ้นสามัญ ลดต่ำลงระหว่างเวลาใช้สิทธิกับเวลาที่มีการส่งมอบหุ้นสามัญ) การจำกัดระยะเวลาใช้สิทธิแปลงสภาพ และการเปลี่ยนแปลงหรือการปรับสิทธิที่อาจมีผลกระทบต่อสิทธิของผู้ถือตราสาร (ถ้ามี) เป็นต้น   *ตัวอย่าง*  มีข้อกำหนดบังคับที่ให้ผู้ออกหุ้นกู้แปลงสภาพหุ้นกู้เป็นหุ้นสามัญแทนการชำระเงินต้น ผู้ลงทุนจึงมีความเสี่ยงจากราคาหุ้นสามัญที่มีความผันผวนและอาจมีมูลค่าต่ำกว่ามูลค่าที่ตราไว้ของหุ้นกู้แปลงสภาพ   * หุ้นกู้ที่มีเงื่อนไขให้ผู้ออกตราสารสามารถไถ่ถอนตราสารก่อนครบกำหนดได้ (callable) อย่างน้อยให้ระบุความเสี่ยงที่ผู้ลงทุนอาจได้รับหากผู้ออกตราสารใช้สิทธิไถ่ถอนตราสารก่อนครบกำหนด เช่น ผู้ถือตราสารมีความเสี่ยงที่จะเสียโอกาสในการได้รับผลตอบแทนที่สูงจากการลงทุนในตราสารที่เสนอขาย หากผู้ออกตราสารใช้สิทธิไถ่ถอนในช่วงที่อัตราดอกเบี้ยในตลาดลดต่ำลงกว่าอัตราดอกเบี้ยของตราสาร เป็นต้น   11  *ตัวอย่าง*  ท่านมีความเสี่ยงที่ผู้ออกจะไถ่ถอนก่อนกำหนด ทำให้ท่านไม่ได้ผลตอบแทนตามที่คาดและอาจต้องลงทุนในตราสารที่ผลตอบแทนต่ำลง (reinvestment risk)   * หุ้นกู้ที่มีเงื่อนไขให้ผู้ถือตราสารสามารถขอไถ่ถอนตราสารก่อนครบกำหนดได้ (puttable) อย่างน้อยให้ระบุรายละเอียดเกี่ยวกับเงื่อนไขและวิธีการไถ่ถอนตราสารก่อนครบกำหนดของผู้ถือตราสารที่ได้กำหนด ไว้ล่วงหน้าตั้งแต่ออกและเสนอขายตราสาร เช่น หาก credit rating ของตราสาร/ผู้ออกตราสารลดต่ำลงกว่าระดับที่ระบุไว้ ผู้ถือตราสารมีสิทธิขอไถ่ถอนตราสารก่อนครบกำหนดได้ เพื่อนำเงินไปลงทุนในตราสารอื่น ที่มีลักษณะและผลตอบแทนตามที่ตนต้องการ โดยต้องดำเนินการตามวิธีการที่กำหนดไว้ล่วงหน้า เป็นต้น * ตั๋วเงิน ให้ระบุลักษณะพิเศษให้ผู้ลงทุนเข้าใจ เช่น * ในกรณีที่ผู้ถือตั๋วเงินโอนตั๋วเงินด้วยวิธีการสลักหลังตั๋วเงินโดยการลงลายมือชื่อด้านหลังตั๋วเงินจะมีผลทำให้ผู้สลักหลังตั๋วเงินอาจถูกไล่เบี้ยหรืออาจต้องรับผิดชอบในการชำระหนี้ตามความในตั๋วเงินนั้นด้วย เว้นแต่ผู้สลักหลังได้จดข้อกำหนดลบล้างหรือจำกัดความรับผิดของตนไว้ชัดแจ้งในตั๋วเงิน เช่น “จะไล่เบี้ยเอาจากข้าพเจ้าไม่ได้” (without recourse) จึงจะมีผลทำให้ ผู้สลักหลังไม่ต้องรับผิดชอบในการชำระหนี้ต่อผู้รับโอนตั๋วเงินต่อไป * ผู้ถือตั๋วเงินควรระวังการลงลายมือชื่อของด้านหน้าตั๋วเงิน เพราะการลงลายมือชื่อด้านหน้าตั๋วเงินมีผลเป็นการอาวัลหรือค้ำประกันผู้สั่งจ่ายหรือผู้ออกตั๋วเงิน * ในกรณีที่มีการระบุข้อความ “เปลี่ยนมือไม่ได้” “ห้ามเปลี่ยนมือ” หรือข้อความอื่นใดที่มีความหมายทำนองเดียวกัน อาจมีผล ทำให้เกิดความเสี่ยงด้านสภาพคล่องของตั๋วเงินนั้น โดยผู้ถือตั๋วเงินจะโอนตั๋วเงินด้วยวิธีการสลักหลังตั๋วเงินโดยการลงลายมือชื่อด้านหลังตั๋วไม่ได้ แต่ต้องโอนด้วยวิธีการโอนสิทธิเรียกร้องซึ่งต้องจัดทำเอกสารการโอนขึ้นอีกชุดหนึ่งตามแบบของกฎหมาย * ตั๋วเงินเป็นเอกสารหลักฐานสำคัญในการขอขึ้นเงินเมื่อครบกำหนด ผู้ลงทุนต้องพึงระมัดระวังไม่ให้ตั๋วเงินสูญหาย หากปราศจากตั๋วเงินแล้วผู้ออกตั๋วเงินอาจปฏิเสธการชำระเงินได้ ผู้ถือตั๋วเงินไม่ได้รับการคุ้มครองจากสถาบันคุ้มครองเงินฝาก ในกรณีที่ธนาคารพาณิชย์ผู้ออกตั๋วเงินล้มละลายหรือไม่สามารถจ่ายชำระหนี้ตามตั๋วเงินได้ * สำหรับตราสารหนี้ทุกประเภท * อย่างน้อยให้มีข้อมูลที่เตือนให้ผู้ลงทุนเข้าใจว่าตลาดตราสารหนี้ในประเทศไทยมีสภาพคล่องต่ำ การขายตราสารก่อน ครบกำหนดไถ่ถอนในตลาดรองนั้นอาจได้รับมูลค่าขายตราสารลดลงหรือเพิ่มขึ้นได้ โดยขึ้นอยู่กับสภาวะและความต้องการของตลาดในขณะนั้น   *ตัวอย่าง*   * การลงทุนในหุ้นกู้ไม่ใช่การฝากเงิน * ผู้ลงทุนอาจต้องพร้อมถือหุ้นกู้จนครบกำหนด เนื่องจากการขายก่อนครบกำหนดอาจทำได้ยาก หรือขายได้ต่ำกว่ามูลค่า ที่ตราไว้หรือราคาที่ซื้อมา * หากไม่มีอันดับความน่าเชื่อถือ ท่านควรต้องพิจารณาความสามารถในการชำระคืนของผู้ออกอย่างรอบคอบ * หากเป็นหุ้นกู้มีประกัน ควรพิจารณาความสามารถและมูลค่าในการประกันได้จริงเมื่อผิดนัดชำระ * กรณีที่มี rating ของตราสาร และ/หรือผู้ออกตราสาร และ/หรือผู้ค้ำประกัน/ผู้รับอาวัล ให้มีข้อมูลที่เตือนให้ผู้ลงทุนเข้าใจว่า rating ดังกล่าวเป็นเพียงข้อมูลประกอบการตัดสินใจลงทุนเท่านั้น มิใช่สิ่งชี้นำการซื้อขายตราสารหนี้ที่เสนอขาย และไม่ได้เป็นการรับประกันความสามารถในการชำระหนี้ของผู้ออกตราสาร * ตราสารหนี้ unrated หรือผู้ออกมิใช่บริษัทจดทะเบียนในตลาดหลักทรัพย์แห่งประเทศไทย (non-listed co.) ให้มีข้อมูลที่เตือนให้ผู้ลงทุนเข้าใจว่า ตราสารอาจมีผลตอบแทนสูง แต่ก็มีความเสี่ยงที่สูงด้วยเช่นกัน หรือข้อจำกัดในการติดตามข้อมูลของบริษัทผู้ออกตราสาร   *ตัวอย่าง*   * กรณี non-listed co. และ unrated : หุ้นกู้ไม่มีอันดับความน่าเชื่อถือ และผู้ออกไม่ได้เป็นบริษัทจดทะเบียนกับ ตลาดหลักทรัพย์แห่งประเทศไทย ข้อมูลจึงมีจำกัด ควรศึกษาและติดตามข้อมูลของผู้ออกอย่างต่อเนื่อง * กรณี non-listed co. แต่มีอันดับความน่าเชื่อถือ (rated) : ผู้ออกไม่ได้เป็นบริษัทจดทะเบียนกับตลาดหลักทรัพย์ แห่งประเทศไทย ข้อมูลจึงมีจำกัด ควรศึกษาและติดตามข้อมูลของบริษัทผู้ออกอย่างต่อเนื่อง   \*ทั้งนี้ การเปิดเผยลักษณะพิเศษที่สำคัญของตราสารสำหรับการออกและเสนอขายหุ้นกู้ที่มีอนุพันธ์แฝง หุ้นกู้ที่ออกภายใต้โครงการ แปลงสินทรัพย์เป็นหลักทรัพย์ (securitization) ตราสารด้อยสิทธิเพื่อนับเป็นเงินกองทุนของธนาคารพาณิชย์ (Basel III) ตราสารด้อยสิทธิเพื่อนับเป็นเงินกองทุนของบริษัทประกันภัย (Insurance Capital Bond) ศุกูก และตราสารหนี้ส่งเสริมความยั่งยืน (Sustainability-linked Bond) สามารถดูได้ที่ตารางด้านท้าย |
| 16. คำเตือนและข้อมูลแจ้งเตือนอื่น   * คำเตือน   ให้ระบุการแจ้งเตือนต่อไปนี้   * การอนุมัติจากสำนักงาน ก.ล.ต. ไม่ได้หมายความว่าแนะนำให้ลงทุน ประกันการชำระหนี้ ผลตอบแทน เงินต้น หรือรับรอง ความถูกต้องของข้อมูล * ข้อมูลสรุปนี้เป็นส่วนหนึ่งของหนังสือชี้ชวน (filing) ซึ่งเป็นเพียงข้อมูลสรุปเกี่ยวกับการเสนอขาย ลักษณะและความเสี่ยงของหลักทรัพย์และบริษัทที่ออกและเสนอขายหลักทรัพย์ ดังนั้น ผู้ลงทุนต้องวิเคราะห์ความเสี่ยงและศึกษาข้อมูลจากหนังสือชี้ชวน (filing) * ข้อมูลแจ้งเตือนอื่น  1. ประวัติผิดนัดชำระหนี้  * ให้ระบุว่า มี / ไม่มี การผิดนัดชำระหนี้ดอกเบี้ยหรือเงินต้นของตราสารหนี้ หรือผิดนัดชำระหนี้เงินกู้ยืมจากธนาคารพาณิชย์ บริษัทเงินทุน บริษัทเครดิตฟองซิเอร์ หรือสถาบันการเงินที่มีกฎหมายเฉพาะจัดตั้งขึ้นโดยดูประวัติย้อนหลัง 3 ปีจากบริษัทข้อมูลเครดิตแห่งชาติ และงบการเงิน ที่ตรวจสอบโดยผู้สอบบัญชีรับอนุญาต หาก “มี” ให้อธิบายสาเหตุของการผิดนัด ชำระหนี้นั้น   12   1. ความขัดแย้งทางผลประโยชน์ (conflict of interest) (เฉพาะกรณีเสนอขายต่อ PO และ/หรือ PP-HNW)  * กรณีที่บริษัทหลักทรัพย์ที่ทำหน้าที่จำหน่ายตราสารหนี้ / ที่ปรึกษาทางการเงินมีความเกี่ยวข้องกับผู้ออกตราสารหนี้ในลักษณะที่อาจก่อให้เกิด conflict of interest (เช่น มีการถือหุ้นระหว่างกัน มีกรรมการร่วมกัน เป็นเจ้าหนี้ เป็นต้น) ให้เปิดเผยลักษณะความสัมพันธ์ไว้ด้วย ทั้งนี้ ให้เป็นไปตามประกาศที่เกี่ยวข้องกับการจัดการ conflict of interest ในกระบวนการออกและ เสนอขายตราสารหนี้ * กรณีผู้แทนผู้ถือหุ้นกู้มีสถานะเป็นเจ้าหนี้ของผู้ออกตราสารหนี้ ให้เปิดเผยความสัมพันธ์ดังกล่าวไว้ด้วย  1. รายละเอียดตราสารรุ่นอื่น (กรณีเสนอขายมากกว่า 1 รุ่นในครั้งนั้น)  * กรณีการเสนอขายตราสารหลายชุดซึ่งมีอายุ/rating แตกต่างกัน สามารถสรุปข้อมูลตราสารรุ่นอื่นที่เสนอขายพร้อมกันได้ ทั้งนี้ ให้มีข้อมูลเตือนให้ผู้ลงทุนเข้าใจว่า ตราสารแต่ละชุดมีความเสี่ยงไม่เท่ากัน โดยตราสารที่มีอายุมากกว่า/rating ที่ต่ำกว่าจะมีความเสี่ยงที่สูงกว่า |

13

* **การเปิดเผยเพิ่มเติมกรณีเสนอขายตราสารประเภทอื่น**
* **หุ้นกู้ที่มีอนุพันธ์แฝง**

14

| **การเปิดเผยข้อมูล** |
| --- |
| 1. ประเภทตราสาร  ให้ระบุประเภทตราสารหนี้ที่เสนอขาย : หุ้นกู้ที่มีอนุพันธ์แฝง |
| 2. ลักษณะตราสาร  ให้ระบุรายละเอียดเพิ่มเติมกรณีดังต่อไปนี้   * ปัจจัยอ้างอิง : ให้ระบุปัจจัยอ้างอิงของตราสารที่เสนอขาย เช่น ราคาหุ้นสามัญของบริษัท ก. ดัชนี SET100 ราคาทองคำ  อัตราแลกเปลี่ยนเงินเยน เป็นต้น * วันกำหนดค่าปัจจัยอ้างอิง * รูปแบบการไถ่ถอน (cash/physical) : ให้ระบุว่าในการไถ่ถอนหุ้นกู้ที่มีอนุพันธ์แฝง ผู้ออกตราสารจะจ่ายชำระคืนด้วยเงินสด หรือหลักทรัพย์/สินทรัพย์อื่น หรือเงินสดหรือหลักทรัพย์/สินทรัพย์อื่น หรือ จ่ายชำระด้วยวิธีอื่น |
| 3. รายละเอียดสำคัญอื่น  ให้ระบุรายละเอียดเพิ่มเติมกรณีดังต่อไปนี้   * อัตราผลตอบแทนสูงสุด/ต่ำสุด : ให้ระบุอัตราผลตอบแทนสูงสุด/ต่ำสุดที่อาจเกิดขึ้นจากการทำธุรกรรม * การคุ้มครองเงินต้น ณ วันครบกำหนด : ให้ระบุว่า มี / ไม่มี หาก “มี” ให้ระบุว่า ณ วันครบกำหนดอายุ ผู้ออกตราสารจะจ่ายชำระคืน เงินต้นอย่างน้อย X% ของเงินลงทุน ทั้งนี้ ในการเสนอขายตราสารต่อผู้ลงทุนทั่วไป (PO) ผู้ออกตราสารจะต้องจ่ายชำระคืนเงินต้น ไม่ต่ำกว่า 80% ของเงินลงทุน ณ วันครบกำหนดอายุ |
| 4. ลักษณะพิเศษและความเสี่ยงสำคัญของตราสาร   * ลักษณะพิเศษ ให้ระบุรายละเอียดเพิ่มเติมกรณีดังต่อไปนี้ * ลักษณะและเงื่อนใขในการจ่ายเงินต้น/ผลตอบแทน : ให้ระบุลักษณะอัตราดอกเบี้ย/ผลตอบแทนที่จ่ายให้ผู้ถือตราสารตามงวด การจ่ายเป็นเปอร์เซ็นต์ (%) และจำนวนเงิน หลักเกณฑ์การคำนวณดอกเบี้ย/ผลตอบแทน เงื่อนไขอื่นที่เกี่ยวข้องกับการจ่ายดอกเบี้ย/ผลตอบแทน และ/หรือการชำระคืนเงินต้น (ถ้ามี) รวมถึงให้แสดงผลตอบแทนที่ผู้ถือตราสารจะได้รับจากการลงทุนภายใต้สถานการณ์ต่าง ๆ ด้วย เช่น   1. กรณีที่การชำระคืนเงินต้นขึ้นอยู่กับระดับปัจจัยอ้างอิง ให้ระบุเงื่อนไขดังกล่าวไว้อย่างชัดเจนด้วย เช่น  ณ วันครบกำหนดอายุตราสาร   * หากราคาหุ้นสามัญของบริษัท ก. ต่ำกว่า X1 บาท ผู้ถือตราสารจะได้รับเงินต้นคืน 80% ของเงินลงทุน * หากราคาหุ้นสามัญของบริษัท ก. อยู่ระหว่าง X1 และ X2 บาท ผู้ถือตราสารจะได้รับเงินต้นคืนไม่ต่ำกว่า 80% แต่ไม่เกิน 100% ของเงินลงทุน ขึ้นอยู่กับราคาหุ้นสามัญของบริษัท ก. * หากราคาหุ้นสามัญของบริษัท ก. สูงกว่า X2 บาท ผู้ถือตราสารจะได้รับเงินต้นคืน 100% ของเงินลงทุน   2. กรณีที่การจ่ายดอกเบี้ยขึ้นอยู่กับระดับปัจจัยอ้างอิง ให้ระบุเงื่อนไขดังกล่าวไว้อย่างชัดเจนด้วย เช่น หากมีวันใดวันหนึ่งในงวด การจ่ายดอกเบี้ย   * ราคาหุ้นสามัญของบริษัท ก. ต่ำกว่า X1 บาท ผู้ถือตราสารจะได้รับดอกเบี้ย Y1% ต่อปี * ราคาหุ้นสามัญของบริษัท ก. อยู่ระหว่าง X1 และ X2 บาท ผู้ถือตราสารจะได้รับดอกเบี้ย Y2% ต่อปี * ราคาหุ้นสามัญของบริษัท ก. สูงกว่า X2 บาท ผู้ถือตราสารจะได้รับดอกเบี้ยในอัตรา Y3% ต่อปี   *ตัวอย่าง*  กรณีมีการคุ้มครองเงินต้นที่ระดับร้อยละ 80 ของมูลค่าที่ตราไว้  ผู้ลงทุนมีเงินลงทุน 1,000 บาท ในหุ้นกู้ที่มีอนุพันธ์แฝงที่มีปัจจัยอ้างอิงเป็นหุ้นบริษัท BBB ซึ่งจ่ายดอกเบี้ย 10% ต่อปีและ ถือจนครบอายุ ผู้ถือตราสารจะได้รับชำระคืนเงินต้นและดอกเบี้ยเป็นเงินสด โดยเงินต้นที่จะได้รับคืนขึ้นอยู่กับราคาปิดของหุ้นอ้างอิง ณ วันที่ครบกำหนดอายุหุ้นกู้ที่มีอนุพันธ์แฝง จะสามารถแบ่งได้เป็น 3 กรณี ได้แก่   1. ถ้าราคาปิดหุ้นบริษัท BBB ณ วันที่ครบกำหนดอายุ เท่ากับหรือสูงกว่า 100 บาท (ราคาหุ้นอ้างอิง) ผู้ถือตราสารจะได้รับคืนเงินต้น เท่ากับ 1,000 บาท (มูลค่าที่ตราไว้) และดอกเบี้ย 100 บาท รวมเป็นจำนวน 1,100 บาท ซึ่งคิดเป็นอัตราผลตอบแทนเท่ากับ ร้อยละ 10 ต่อปี 2. ถ้าราคาปิดหุ้นบริษัท BBB ณ วันที่ครบกำหนดอายุ สูงกว่า 80 บาท แต่ต่ำกว่า 100 บาท เช่น 90 บาท ผู้ถือตราสารจะได้รับคืน เงินต้น เท่ากับราคาปิดหุ้น BBB คูณ 10 (90 x 10) หรือ 900 บาท และดอกเบี้ย 100 บาท รวมเป็นจำนวน 1,000 บาท ซึ่งคิดเป็นอัตราผลตอบแทนเท่ากับร้อยละ 0 ต่อปี 3. ถ้าราคาปิดหุ้นบริษัท BBB ณ วันที่ครบกำหนดอายุ เท่ากับหรือต่ำกว่า 80 บาท ผู้ถือตราสารจะได้รับคืนเงินต้น เท่ากับ 800 บาท (ร้อยละ 80 ของมูลค่าที่ตราไว้) และดอกเบี้ย 100 บาท รวมเป็นจำนวน 900 บาท ดังนั้น ผู้ลงทุนจะขาดทุนเท่ากับร้อยละ 10 ต่อปี  * การเป็นบุคคลภายใน : กรณีเป็นบุคคลภายในของบริษัทที่ออกหุ้นอ้างอิง ให้ระบุบุคคลที่อยู่ในฐานะที่อาจมีโอกาสล่วงรู้ข้อมูลภายในของบริษัทที่ออกหุ้นอ้างอิงอันเนื่องมาจากการมีโครงสร้างการถือหุ้นหรือการจัดการร่วมกับบริษัทที่ออกหุ้นอ้างอิง โดยเฉพาะอย่างยิ่งบุคคลที่มีลักษณะใดลักษณะหนึ่งดังต่อไปนี้ด้วย   1. ถือหุ้นไม่ว่าโดยทางตรงหรือทางอ้อมเกินกว่าร้อยละ 25 ของจำนวนหุ้นที่มีสิทธิออกเสียงทั้งหมดของบริษัทที่ออกหุ้นอ้างอิง   2. มีบริษัทที่ออกหุ้นอ้างอิงเป็นผู้ถือหุ้นไม่ว่าโดยทางตรงหรือทางอ้อมเกินกว่าร้อยละ 25 ของจำนวนหุ้นที่มีสิทธิออกเสียงทั้งหมด   3. มีผู้ถือหุ้นไม่ว่าโดยทางตรงหรือทางอ้อมเกินกว่าร้อยละ 25 ของจำนวนหุ้นที่มีสิทธิออกเสียงทั้งหมดเป็นกลุ่มบุคคลเดียวกับ ผู้ถือหุ้นที่ถือหุ้นไม่ว่าโดยทางตรงหรือทางอ้อมในบริษัทที่ออกหุ้นอ้างอิงเกินกว่าร้อยละ 25 ของจำนวนหุ้นที่มีสิทธิออกเสียงทั้งหมด   4. มีกรรมการหรือผู้บริหารเป็นกลุ่มบุคคลเดียวกับกรรมการที่มีอำนาจลงนามผูกพันหรือผู้บริหารของบริษัทที่ออกหุ้นอ้างอิง   5. มีโครงสร้างการถือหุ้นหรือการจัดการในลักษณะอื่นใดที่แสดงให้เห็นได้ว่า ผู้ที่ประสงค์จะยื่นคำขออนุญาตมีอำนาจควบคุมบริษัทที่ออกหุ้นอ้างอิง หรือมีบริษัทที่ออกหุ้นอ้างอิงเป็นผู้มีอำนาจควบคุม หรือมีผู้มีอำนาจควบคุมเป็นบุคคลเดียวกับผู้มีอำนาจควบคุมบริษัทที่ออกหุ้นอ้างอิง * ความเสี่ยงสำคัญของตราสาร และการแจ้งเตือนให้ศึกษารายละเอียดเพิ่มเติมในแบบ filing (ระบุส่วนและหัวข้อ)   *ตัวอย่าง*   * หุ้นกู้ที่มีอนุพันธ์แฝงเป็นตราสารที่มีสภาพคล่องต่ำ และมีตลาดรองจำกัด ทำให้ผู้ลงทุนอาจซื้อขายได้ไม่สะดวก * ผู้ลงทุนมีความเสี่ยงที่จะสูญเงินลงทุนทั้งหมด หรือบางส่วน หากหุ้นกู้ที่มีอนุพันธ์แฝงไม่มีการคุ้มครองเงินต้น หรือคุ้มครองเงินต้นต่ำกว่า 100% ของเงินลงทุน * หุ้นกู้ที่มีอนุพันธ์แฝงเป็นตราสารที่มีความซับซ้อนมากกว่าหุ้นกู้หรือตราสารหนี้ทั่วไป เนื่องจากมีส่วนที่เป็นตราสารอนุพันธ์ (derivatives) ซึ่งจะมีความเสี่ยงที่เกี่ยวข้องหลายด้าน เช่น ความเสี่ยงของปัจจัยอ้างอิง ความเสี่ยงด้านเครดิตของผู้ออกตราสาร เป็นต้น ซึ่งผู้ลงทุนจะต้องศึกษาและทำความเข้าใจรายละเอียดอย่างถี่ถ้วนก่อนตัดสินใจลงทุน * เงื่อนไขการจ่ายผลตอบแทนและเงินต้นอ้างอิงกับปัจจัยต่าง ๆ และผู้ลงทุนมีความเสี่ยงที่จะสูญเงินลงทุนหากไม่มีการคุ้มครองเงินต้น |

15

* **หุ้นกู้ออกภายใต้โครงการแปลงสินทรัพย์เป็นหลักทรัพย์ (securitization)**

| **การเปิดเผยข้อมูล** |
| --- |
| 1. ประเภทตราสาร  ให้ระบุประเภทตราสารหนี้ที่เสนอขาย : หุ้นกู้ที่ออกภายใต้โครงการแปลงสินทรัพย์เป็นหลักทรัพย์ของบริษัท ก จำกัด เป็นต้น |
| 2. ลักษณะตราสาร  ให้ระบุรายการต่อไปนี้   * ผู้ให้บริการเรียกเก็บหนี้ : ให้ระบุชื่อผู้ให้บริการเรียกเก็บหนี้ ตามที่ระบุไว้ในแบบ filing (ถ้ามี) |
| 3. ลักษณะพิเศษและความเสี่ยงสำคัญของตราสาร   * ให้ระบุรายละเอียดเพิ่มเติมกรณีดังต่อไปนี้ * Credit enhancement : ให้ระบุรูปแบบหรือวิธีการทำ credit enhancement ในการเสนอขายตราสาร และมูลค่าของการทำ credit enhancement พร้อมทั้งคำอธิบายและเงื่อนไขของวิธีการดังกล่าว เช่น การค้ำประกันโดยนิติบุคคล/บุคคลอื่น (Corporate/ Personal Guarantee) การวางหลักประกันไว้เกินมูลค่า (Over collateralization) หรือการตั้งบัญชีเงินสำรอง หรือกรณีที่มีการออกหุ้นกู้หลายประเภทภายใต้โครงการเดียวกัน (เช่น หุ้นกู้มีประกัน/หุ้นกู้ทั่วไป และหุ้นกู้ด้อยสิทธิ) และกำหนดให้ผู้เสนอโครงการ ซื้อหุ้นกู้ด้อยสิทธิที่ออกภายใต้โครงการ ให้ระบุรายละเอียดดังกล่าว รวมถึงการจัดสรรกระแสเงินสดในการจ่ายชำระเงินต้นและดอกเบี้ย เพื่อให้มั่นใจว่าหุ้นกู้ประเภทอื่นจะได้รับชำระหนี้ก่อนหุ้นกู้ด้อยสิทธิ เป็นต้น * การชำระคืนเงินต้นและผลตอบแทน : ให้ระบุจำนวนเงินที่ผู้ลงทุนจะได้รับในแต่ละงวด ซึ่งรวมถึงเงินต้นและดอกเบี้ย พร้อมระบุวันที่จะจ่ายชำระงวดแรกด้วย โดยการจ่ายคืนเงินต้นอาจเป็นลักษณะ ชำระคืนเงินต้นครั้งเดียวเมื่อหุ้นกู้ครบกำหนด (Bullet) ทยอยชำระคืนเงินต้น แบบกำหนดตารางการชำระคืนล่วงหน้า (Amortizing) ทยอยชำระคืนเงินต้นตามกระแสเงินสดที่มี โดยไม่กำหนดตาราง การชำระคืนล่วงหน้า (Passthrough) หรือ ทยอยชำระคืนเงินต้นแต่ละงวดซึ่งเมื่อรวมดอกเบี้ยในแต่ละงวดแล้ว ทำให้จำนวนรวม ในแต่ละงวดเท่ากัน หรือใกล้เคียงกัน (Mortgage Style Amortization) ทั้งนี้ ให้ระบุรายละเอียดในการชำระเงินให้ชัดเจน (ระบุมูลค่ารวมเงินต้น และดอกเบี้ย เป็นต้น) * สินทรัพย์ที่เป็นสิทธิเรียกร้อง : ให้ระบุประเภท ลักษณะ คุณภาพ และมูลค่าของสินทรัพย์ที่เป็นสิทธิเรียกร้องภายใต้โครงการ เช่น ลูกหนี้สินเชื่อที่อยู่อาศัย สิทธิเรียกร้องในค่าเช่า ลูกหนี้สินเชื่อบัตรเครดิต เป็นต้น * รายละเอียดโครงการแปลงสินทรัพย์เป็นหลักทรัพย์ : ให้อธิบายรายละเอียดโครงสร้างของหุ้นกู้ กระบวนการแปลงสินทรัพย์เป็นหลักทรัพย์ และการดูแลจัดการสินทรัพย์ รวมถึงสิทธิในการเรียกร้องรับชำระหนี้ในกรณีที่ผู้ออกตราสารผิดนัดชำระหนี้/ล้มละลาย/ชำระบัญชีเพื่อเลิกกิจการ * ลำดับขั้นการจ่ายกระแสเงินสด (Cash-flow waterfall) : ในกรณีที่มีการออกตราสารหลาย class หรือ tranche ซึ่งมีระดับความเสี่ยงไม่เท่ากันภายใต้โครงการเดียวกัน ให้ระบุลำดับการได้รับผลตอบแทนโดยแสดงเป็นรูปภาพประกอบ * ให้ระบุความเสี่ยงที่เกี่ยวข้องกับตราสาร และการแจ้งเตือนให้ศึกษารายละเอียดเพิ่มเติมในแบบ filing (ระบุส่วนและหัวข้อ)   *ตัวอย่าง*   * เมื่อเกิดเหตุผิดนัดชำระหนี้ ผู้ถือหุ้นกู้สามารถฟ้องร้องผู้ออกตราสารเช่นเดียวกับหุ้นกู้มีประกัน และมีสิทธิในเงินที่ได้จากสินทรัพย์ภายใต้โครงการ โดยไม่สามารถฟ้องร้องจากผู้เสนอโครงการได้ * การพิจารณาความสามารถในการชำระคืนเงินต้นและจ่ายดอกเบี้ยของผู้ออกตราสาร ควรพิจารณาจากคุณภาพและความสามารถ ในการสร้างรายได้ / กระแสเงินสดของสินทรัพย์ภายใต้โครงการ * ความเสี่ยงหลักของโครงการ เช่น ความเสี่ยงเกี่ยวกับการจัดการให้เกิดความเพียงพอของกระแสเงินสดในโครงการ ความเสี่ยงจากการผิดนัดชำระหนี้ ความเสี่ยงจากการที่ลูกหนี้ผ่อนชำระหนี้เร็วกว่ากำหนด (ในกรณีที่การจ่ายชำระเงินต้นและดอกเบี้ยเป็นแบบ pass through สำหรับโครงการที่มีสินทรัพย์ในโครงการเป็นสิทธิเรียกร้องในลูกหนี้) ความเสี่ยงจากการแต่งตั้งผู้ให้บริการและผู้ที่เกี่ยวข้องเข้ามาดำเนินโครงการ เป็นต้น * ปัจจัยที่กระทบต่อความสามารถในจ่ายชำระเงินต้นและดอกเบี้ย การจัดสรรกระแสรายรับสำหรับการจ่ายชำระเงินต้นและดอกเบี้ย เพื่อให้ผู้ถือตราสารทราบว่าความเสี่ยงของการลงทุนขึ้นอยู่กับกระแสรายรับของกองทรัพย์สินที่ผู้ออกตราสารนำมาชำระคืนหนี้ตาม หุ้นกู้ * เงื่อนไขในสัญญาการให้กู้ยืมระหว่างผู้เสนอโครงการและผู้ออกตราสาร ในกรณีที่มีการกำหนดว่าหากเงินที่ได้รับจากสินทรัพย์ภายใต้โครงการไม่เพียงพอ ผู้เสนอโครงการจะให้ผู้ออกตราสารกู้ยืมเงินเพื่อจ่ายชำระดอกเบี้ยหรือเงินต้นแก่ผู้ถือหุ้นกู้ โดยใช้วิธีการซื้อหุ้นกู้ด้อยสิทธิภายใต้โครงการ โดยระบุความเสี่ยงที่อาจกระทบต่อการได้รับชำระหนี้คืนดอกเบี้ยหรือเงินต้นแก่ผู้ถือหุ้นกู้ |

16

* **ตราสารด้อยสิทธิเพื่อนับเป็นเงินกองทุนของธนาคารพาณิชย์ (Basel III)**

17

| **การเปิดเผยข้อมูล** |
| --- |
| 1. ประเภทตราสาร  ให้ระบุว่าตราสารที่เสนอขาย : ตราสารด้อยสิทธิเพื่อนับเป็นเงินกองทุนของธนาคารพาณิชย์ประเภทที่ 1 หรือ 2 |
| 2. รายละเอียดสำคัญอื่น  ให้ระบุรายละเอียดเพิ่มเติมกรณีดังต่อไปนี้   * กรณีของตราสารด้อยสิทธิเพื่อนับเป็นเงินกองทุนที่มีเงื่อนไขการบังคับแปลงสภาพตราสารเป็นหุ้นสามัญ ให้ระบุข้อมูลดังต่อไปนี้  1. ราคาแปลงสภาพ : ให้ระบุวิธีการกำหนดราคาแปลงสภาพ เช่น ให้ใช้ราคาที่สูงกว่าระหว่างราคาแปลงสภาพขั้นต่ำกับราคาตลาดของหุ้นสามัญของธนาคารพาณิชย์ (ธพ.) ในช่วงที่มีเหตุการณ์ที่เข้าเงื่อนไขตามที่กำหนดในสัญญา 2. ราคาแปลงสภาพขั้นต่ำ : กำหนดที่ระดับร้อยละ 50 ของราคาหุ้นสามัญของ ธพ. ในช่วงก่อนหรือระหว่างการเสนอขายตามแนวทาง ที่สมาคมธนาคารไทยกำหนด รวมถึงระบุวิธีการคำนวณราคาดังกล่าวประกอบด้วย 3. หุ้นรองรับ : ให้ระบุจำนวนหุ้นรองรับที่ ธพ. ได้รับจากที่ประชุมผู้ถือหุ้น พร้อมทั้งระบุว่า หุ้นรองรับดังกล่าวมีเพียงพอสำหรับผู้ถือ ตราสารด้อยสิทธิเพื่อนับเป็นเงินกองทุนหรือไม่ หากเกิดการบังคับแปลงสภาพตราสารเป็นหุ้นสามัญ  * ลักษณะการร่วมรับผลขาดทุน : ให้ระบุเงื่อนไขการร่วมรับผลขาดทุนของ ธพ. ได้แก่ การบังคับแปลงสภาพตราสารเป็นหุ้นสามัญ หรือการบังคับลดมูลค่าตราสาร * Trigger event : ให้ระบุเหตุการณ์ที่เข้าเงื่อนไขตามที่กำหนดในสัญญา เพื่อให้ผู้ถือตราสารร่วมรับผลขาดทุนของ ธพ. |
| 4. ลำดับการได้รับชำระหนี้  ระบุ (ตามรูปภาพ) สิทธิเรียกร้องของผู้ถือตราสารกรณีที่ ธพ. ผู้ออกถูกพิทักษ์ทรัพย์หรือถูกศาลพิพากษาให้ล้มละลาย หรือ  มีการชำระบัญชีเพื่อการเลิกบริษัท  *ตัวอย่าง* |
| 5. ลักษณะพิเศษและความเสี่ยงสำคัญของตราสาร  ลักษณะพิเศษ  ให้อธิบายการร่วมรับผลขาดทุนของผู้ถือตราสารในกรณีเกิดเหตุการณ์ที่เข้าเงื่อนไขตามที่กำหนดในสัญญา ให้อธิบายลำดับในการร่วมรับ ผลขาดทุนของ ธพ. พร้อมกับแสดงตัวอย่างการคำนวณมูลค่าการร่วมรับผลขาดทุนของผู้ถือตราสาร และ worst case scenario analysis  โดยให้แสดงเป็นแผนภาพประกอบไว้ด้วย   * กรณีการร่วมรับผลขาดทุนในระหว่างที่ ธพ. ผู้ออกตราสารยังมีความสามารถในการดำเนินกิจการอยู่ของผู้ถือตราสารด้อยสิทธิเพื่อนับเป็นเงินกองทุนของธนาคารพาณิชย์ประเภทที่ 1 นั้น อย่างน้อยจะต้องระบุว่า ผู้ถือตราสารอาจถูกบังคับลดมูลค่าตราสารหรือแปลงสภาพ ตราสารเป็นหุ้นสามัญก่อนที่ผู้ถือหุ้นสามัญจะได้รับผลกระทบ ดังนี้  1. กรณีตราสารที่มีเงื่อนไขการบังคับลดมูลค่าตราสาร : ให้แสดงตัวอย่าง worst case scenario analysis ที่ทำให้ผู้ลงทุนเข้าใจ/รับทราบถึงผลขาดทุนสูงสุดและผลกระทบที่อาจได้รับอย่างชัดเจนด้วย 2. กรณีตราสารที่มีเงื่อนไขการบังคับแปลงสภาพตราสารเป็นหุ้นสามัญ : ให้แสดง  * ความเสี่ยงและผลกระทบจากการกำหนดราคาแปลงสภาพขั้นต่ำ พร้อมยกตัวอย่าง worst case scenario analysis ที่ทำให้ ผู้ลงทุนเข้าใจ/รับทราบถึงผลขาดทุนสูงสุดและผลกระทบที่อาจได้รับอย่างชัดเจน * การเปลี่ยนแปลงหรือการปรับสิทธิใด ๆ ที่อาจมีผลกระทบต่อสิทธิของผู้ถือตราสาร (ถ้ามี)   *ตัวอย่าง*   1. ตราสาร Basel III ที่มีเงื่อนไขการบังคับลดมูลค่าตราสาร   ธนาคารพาณิชย์ A ออกตราสารด้อยสิทธิแบบตัดหนี้สูญทั้งจำนวนหรือบางส่วน ทั้งสิ้นจำนวน 10,000 ล้านบาท  ต่อมาเกิดวิกฤติทางการเงินทั่วโลก ส่งผลให้ธนาคาร A ไม่สามารถดำเนินกิจการต่อไปได้ และทางการจะเข้ามาอัดฉีดเงินเพื่อช่วยเหลือธนาคาร A  ธนาคาร A จึงประกาศจะตัดหนี้สูญตราสารทางการเงินที่ออกไป 80%  นาย ก ซึ่งได้ซื้อตราสารดังกล่าวไว้จำนวน 10 ล้านบาท จึงถูกบังคับปลดหนี้ให้แก่ธนาคารในสัดส่วน 80% คิดเป็นเงิน 8 ล้านบาท ทำให้นาย ก ต้องขาดทุนจากการลงทุนในตราสารดังกล่าวและเหลือมูลค่าเงินต้นที่ 2 ล้านบาท โดยที่นาย ก ไม่สามารถเรียกร้องสิทธิอะไรได้   1. ตราสาร Basel III ที่มีเงื่อนไขการบังคับแปลงสภาพตราสารเป็นหุ้นสามัญ   ธนาคารพาณิชย์ B ออกตราสารด้อยสิทธิแบบแปลงสภาพเป็นหุ้นสามัญ จำนวน 10,000 ล้านบาทราคาหุ้นสามัญของธนาคาร B  ณ ช่วงเวลาที่ออกตราสารด้อยสิทธิเท่ากับ 10 บาท และธนาคาร B ได้กำหนดราคาแปลงสภาพ ขั้นต่ำไว้ที่ 5 บาท โดยหากราคาหุ้นสามัญ ณ วันที่แปลงสภาพมีราคาต่ำกว่านั้น จะใช้ราคาแปลงสภาพที่ 5 บาท  ต่อมาเกิดวิกฤติทางการเงินทั่วโลก ส่งผลให้ธนาคาร B ไม่สามารถดำเนินกิจการต่อไปได้ และทางการจะเข้ามาอัดฉีดเงินเพื่อช่วยเหลือธนาคาร B  ธนาคาร B จึงประกาศจะบังคับให้ผู้ถือตราสารด้อยสิทธิแปลงสภาพเป็นหุ้นสามัญ โดยราคาหุ้นสามัญของธนาคาร B ณ วันที่เกิดเหตุการณ์นั้น มีราคา 3 บาท ต่ำกว่าราคาแปลงสภาพที่กำหนดไว้  นาย ก ซึ่งได้ซื้อตราสารดังกล่าวไว้จำนวน 10 ล้านบาท จึงถูกบังคับแปลงสภาพตราสารทั้งหมดเป็นหุ้นสามัญที่ราคา 5 บาท ในขณะที่ราคาตลาดของหุ้นสามัญของธนาคาร B เท่ากับ 3 บาท ทำให้นาย ก มีต้นทุนที่สูงกว่าราคาตลาดที่มีการซื้อขายกันอยู่ นาย ก ได้หุ้นสามัญมารวมทั้งสิ้น 2 ล้านหุ้น  วันถัดมา นาย ก ตัดสินใจจะขายหุ้นสามัญทั้งหมดที่ตนถูกบังคับให้แปลงสภาพมา แต่ราคาหุ้นสามัญของธนาคาร B ยังคงตกลงเรื่อย ๆ จนเป็น 2 บาท นาย ก ขายหุ้นสามัญทั้งหมดไป ได้รับเงินมาทั้งสิ้นเพียง 4 ล้านบาท จากเงินที่ตนลงทุนตราสารด้อยสิทธิครั้งแรก 10 ล้านบาท เท่ากับขาดทุนไปทั้งสิ้น 6 ล้านบาท โดยที่นาย ก ไม่สามารถเรียกร้องสิทธิอะไรได้  ความเสี่ยงสำคัญของตราสาร  ให้แสดงคำเตือนสำคัญเกี่ยวกับการลงทุนในตราสารที่เสนอขายดังต่อไปนี้   * ตราสารด้อยสิทธิเพื่อนับเป็นเงินกองทุนมีความซับซ้อนและความเสี่ยงมากกว่าตราสารหนี้ทั่วไป และตราสารดังกล่าวอาจมีตลาดรองจำกัด ทำให้ผู้ลงทุนอาจซื้อขายได้ไม่สะดวก หรืออาจขาดทุนเงินต้นเมื่อมีการขาย โดยเฉพาะในกรณีที่ผู้ออกตราสารมีผลการดำเนินงานที่ไม่สามารถดำเนินกิจการต่อไปได้ ราคาของตราสารในตลาดรองอาจจะลดลงอย่างมาก ผู้ลงทุนจึงควรศึกษาทำความเข้าใจลักษณะความเสี่ยง และเงื่อนไขเฉพาะตัวของตราสารให้ดีก่อนตัดสินใจลงทุน * ธพ. ผู้ออกตราสารสามารถกำหนดเงื่อนไขพิเศษที่จะไม่จ่ายเงินต้นและดอกเบี้ยของตราสาร โดยไม่ถือเป็นเหตุของการผิดนัดชำระหนี้ * การลงทุนในตราสารด้อยสิทธิเพื่อนับเป็นเงินกองทุนของธนาคารพาณิชย์ อาจก่อให้เกิดความเสี่ยงดังต่อไปนี้  1. กรณีตราสารที่มีเงื่อนไขการบังคับลดมูลค่าตราสาร : ให้ระบุว่า ผู้ลงทุนมีความเสี่ยงที่จะสูญเงินลงทุนทั้งหมดหรือบางส่วนจาก การถูกบังคับลดมูลค่า/ปลดหนี้ หากเกิดเหตุการณ์ที่เข้าเงื่อนไขตามที่กำหนดในสัญญาให้ผู้ถือตราสารต้องร่วมรับผลขาดทุนของ ธพ. ผู้ออกตราสาร 2. กรณีตราสารที่มีเงื่อนไขการบังคับแปลงสภาพตราสารเป็นหุ้นสามัญ : ให้ระบุว่า ผู้ลงทุนมีความเสี่ยงที่จะไม่ได้รับเงินต้นคืน แต่จะถูกบังคับแปลงสภาพตราสารเป็นหุ้นสามัญทั้งจำนวน หากเกิดเหตุการณ์ที่เข้าเงื่อนไขตามที่กำหนดในสัญญาให้ผู้ถือตราสารต้องร่วมรับผลขาดทุนของ ธพ. ผู้ออกตราสาร ซึ่งอาจส่งผลให้ผู้ลงทุนสูญเสียเงินลงทุนทั้งหมดหรือบางส่วน หากราคาหุ้นสามัญลดต่ำลงกว่าราคาแปลงสภาพขั้นต่ำ 3. กรณีตราสารด้อยสิทธิเพื่อนับเป็นเงินกองทุนของธนาคารพาณิชย์ประเภทที่ 1 : ให้ระบุว่าผู้ถือตราสารอาจต้องร่วมรับผลขาดทุนของผู้ออกตราสาร เมื่อเกิดเหตุการณ์ที่เข้าเงื่อนไขตามที่กำหนดในสัญญา ได้แก่ ในระหว่างที่ ธพ. ผู้ออกตราสารยังมีความสามารถ ในการดำเนินกิจการอยู่ โดยมี trigger event เมื่อ CET 1 ratio ต่ำกว่าระดับร้อยละ.....*(ระดับที่ ธพ. กำหนด)*..... และเมื่อ ธพ.  ผู้ออกตราสารมีผลการดำเนินงานที่ไม่สามารถดำเนินกิจการต่อไปได้ (at point of non-viability) โดยมี trigger event เมื่อทางการตัดสินใจให้ความช่วยเหลือทางการเงิน ธพ. ผู้ออกตราสารมีอำนาจเต็มในการยกเลิกการจ่ายดอกเบี้ยเมื่อใดก็ได้ โดยไม่สะสมดอกเบี้ย ตราสารนี้เป็นตราสารที่ไม่มีกำหนดระยะเวลาไถ่ถอนและผู้ถือตราสารไม่มีสิทธิเรียกให้ ธพ. ผู้ออกตราสารไถ่ถอนตราสารดังกล่าวก่อนมีการเลิกกิจการ 4. กรณีตราสารด้อยสิทธิเพื่อนับเป็นเงินกองทุนของธนาคารพาณิชย์ประเภทที่ 2 : ให้ระบุว่าผู้ถือตราสารอาจต้องร่วมรับผลขาดทุนของผู้ออกตราสาร เมื่อเกิดเหตุการณ์ที่เข้าเงื่อนไขตามที่กำหนดในสัญญา คือ เมื่อ ธพ. ผู้ออกตราสารมีผลการดำเนินงานที่ไม่สามารถดำเนินกิจการต่อไปได้ โดยมี trigger event เมื่อทางการตัดสินใจให้ความช่วยเหลือทางการเงินธพ. ผู้ออกตราสารมีสิทธิเลื่อน การชำระดอกเบี้ย  * ความเสี่ยงเกี่ยวกับข้อจำกัดต่าง ๆ จากการรับซื้อคืนตราสาร เช่น ธพ. ผู้ออกตราสารจะซื้อคืนตราสารได้ต่อเมื่อได้รับความเห็นชอบจากทางการก่อน เป็นต้น   ทั้งนี้ ให้มีการแจ้งเตือนให้ศึกษารายละเอียดเพิ่มเติมในแบบ filing (ระบุส่วนและหัวข้อ)  *ตัวอย่าง*   * เหมาะกับผู้ลงทุนที่สามารถลงทุนได้ในระยะยาว และสามารถรับความเสี่ยงได้สูงกว่าการลงทุนในตราสารหนี้ทั่วไป * ผู้ออกตราสารมีสิทธิไถ่ถอนตราสารเงินกองทุนทั้งจำนวนก่อนวันครบกำหนดได้โดยไม่ต้องได้รับความยินยอมจากผู้ถือตราสารเงินกองทุน หากได้รับความเห็นชอบจากธนาคารแห่งประเทศไทย ผู้ออกตราสารมีสิทธิขอไถ่ถอนตราสารเงินกองทุนทั้งจำนวนก่อนวันครบกำหนดได้ ณ วันครบรอบ 5 ปีนับแต่วันออกตราสาร หรือวันใด ๆ ภายหลังจากนั้น ดังนั้น ผู้ถือตราสารจึงมีความเสี่ยงหากต้องนำเงินไปลงทุนใหม่ * ผู้ออกตราสารมีสิทธิแก้ไข เปลี่ยนแปลง และ/หรือเพิ่มเติมข้อกำหนดและเงื่อนไขของตราสารได้โดยไม่ต้องได้รับความยินยอมจาก ผู้ถือตราสาร ถึงแม้ว่าจะส่งผลกระทบในทางลบต่อสิทธิของผู้ถือตราสารก็ตาม เพื่อให้ตราสารเงินกองทุนมีคุณสมบัติครบถ้วน ตามเกณฑ์ของ ธปท. หรือเพื่อให้เป็นไปตามคำแนะนำหรือคำสั่งของ ธปท. และ/หรือ สำนักงาน ก.ล.ต. * เงินต้นที่ผู้ถือตราสารจะได้รับชำระคืนอาจถูกลดจำนวนลง (ทั้งจำนวนหรือบางส่วน) และดอกเบี้ยอาจถูกยกเลิก โดยใน worst case scenario ผู้ถือตราสารมีโอกาสไม่ได้รับชำระคืนเงินต้นและดอกเบี้ยค้างชำระเลย หากผู้ออกตราสารมีผลการดำเนินงานที่ไม่สามารถดำเนินกิจการต่อไปได้ และทางการตัดสินใจเข้าช่วยเหลือทางการเงิน |
| 6. คำเตือนและข้อมูลแจ้งเตือนอื่น  กรณีที่ ธพ. ผู้ออกตราสาร และ/หรือบริษัทหลักทรัพย์ในเครือเดียวกับ ธพ. ผู้ออกตราสารทำหน้าที่จัดจำหน่ายตราสาร ให้มีคำเตือนเกี่ยวกับ ความขัดแย้งทางผลประโยชน์ในการให้บริการซื้อขายตราสาร ว่าผู้ลงทุนควรพึงระมัดระวังในส่วนของความขัดแย้งทางผลประโยชน์ ในการให้บริการซื้อขายตราสารเงินกองทุน และควรพิจารณาลักษณะ ความเสี่ยง และผลตอบแทนของตราสารเงินกองทุน ประกอบการตัดสินใจลงทุน |

18

* **ศุกูก**

19

| **การเปิดเผยข้อมูล** |
| --- |
| 1. ประเภทศุกูก  ให้ระบุประเภทของศุกูกที่เสนอขาย ได้แก่   * ศุกูกที่มีโครงสร้างแบบการจ้างบริหาร (B-wakalah) * ศุกูกที่มีโครงสร้างแบบการเช่าทรัพย์สิน (B-Ijarah) * ศุกูกที่มีโครงสร้างแบบการจ้างทำของ (B-Istisna) * ศุกูกที่มีโครงสร้างแบบการร่วมลงทุน (A-Mudharabah) |
| 2. ลักษณะของศุกูก  ให้ระบุรายการต่อไปนี้   * สินทรัพย์ในกองทรัสต์ : โดยให้ระบุประเภท ลักษณะ คุณภาพ และมูลค่าของสินทรัพย์ในกองทรัสต์ * ศุกูกทรัสตี : ให้ระบุชื่อศุกูกทรัสตี ตามที่ระบุไว้ในแบบ filing * ที่ปรึกษาชะรีอะฮ์ : ให้ระบุชื่อที่ปรึกษาชะรีอะฮ์ ตามที่ระบุไว้ในแบบ filing |
| 3. ลักษณะพิเศษและความเสี่ยงสำคัญของศุกูก   * ให้ระบุรายละเอียดเพิ่มเติมกรณีดังต่อไปนี้ * โครงสร้างของศุกูก : ให้แสดงสรุปข้อมูลที่สำคัญเกี่ยวกับโครงสร้างการออกศุกูก รวมถึงกระบวนการจ่ายคืนเงินลงทุน และการชำระผลตอบแทน โดยแบ่งเป็น  1. ศุกูกที่มีโครงสร้างแบบการจ้างบริหาร (B-wakalah) :   เงินที่ได้จากการขายใบทรัสต์จะนำไปเข้ากองทรัสต์ ซึ่งมี [ทรัสตีผู้ออกศุกูก] เป็นผู้จัดการทรัพย์สิน โดย [ทรัสตีผู้ออกศุกูก]  จะนำเงินดังกล่าวไปมอบให้ [ผู้ระดมทุน] บริหารเพื่อให้ได้ผลตอบแทนจากการลงทุนในธุรกิจปกติของ [ผู้ระดมทุน] เป็นเวลา  X ปี จนถึงวันที่ [วันที่ศุกูกครบกำหนดอายุ]  ผู้ถือศุกูกจะได้รับผลประโยชน์ตอบแทนที่ ……% ต่อปี โดยชำระผลตอบแทนทุก …… เดือน ซึ่งมาจากการบริหารเงินในธุรกิจปกติของ [ผู้ระดมทุน] โดย [ผู้ระดมทุน] จะส่งมอบผลตอบแทนจากการบริหารให้กองทรัสต์เป็นรายงวด และเมื่อสิ้นสุดระยะเวลาการจ้างบริหาร ซึ่งตรงกับวันที่ ddmmyyyy [ผู้ระดมทุน] จะคืนเงินที่ได้รับมอบหมายให้บริหารกลับคืนมาในกองทรัสต์ แล้ว [ทรัสตีผู้ออกศุกูก] จะนำเงินนั้นมาจ่ายคืนให้กับผู้ถือศุกูก ซึ่งผู้ถือศุกูกจะได้รับเงินลงทุนคืนเต็มจำนวน   1. ศุกูกที่มีโครงสร้างแบบการเช่าทรัพย์สิน (B-Ijarah) :   เงินที่ได้จากการขายใบทรัสต์จะนำไปเข้ากองทรัสต์ ซึ่งมี [ทรัสตีผู้ออกศุกูก] เป็นผู้จัดการทรัพย์สิน โดย [ทรัสตีผู้ออกศุกูก]  จะนำเงินนี้ไปซื้อ [ทรัพย์สินในกองทรัสต์] จาก [ผู้ระดมทุน] มาเข้ากองทรัสต์ หลังจากนั้น [ผู้ระดมทุน] จะเช่า [ทรัพย์สินในกองทรัสต์] กลับจากกองทรัสต์เป็นระยะเวลา X ปี จนถึงวันที่ [วันที่ศุกูกครบอายุ]  ผู้ถือศุกูกจะได้รับผลประโยชน์ตอบแทนที่ ……% ต่อปี โดยชำระผลตอบแทนทุก …… เดือน ซึ่งมาจากเงินค่าเช่า [ทรัพย์สินในกองทรัสต์] ที่ [ผู้ระดมทุน] จ่ายให้กองทรัสต์เป็นรายงวด และเมื่อสิ้นสุดระยะเวลาการเช่า ซึ่งจะตรงกับวันที่ ddmmyyyy [ทรัสตีผู้ออกศุกูก] จะดำเนินการให้กองทรัสต์ขาย [ทรัพย์สินในกองทรัสต์] ให้กับ [ผู้ระดมทุน] ในราคา X บาท จากนั้น [ทรัสตีผู้ออกศุกูก] จะนำเงินที่ได้มาจ่ายคืนให้กับผู้ถือศุกูก ซึ่งจะทำให้ผู้ถือศุกูกได้รับเงินลงทุนคืนเต็มจำนวน   1. ศุกูกที่มีโครงสร้างแบบการจ้างทำของ (B-Istisna) :   เงินที่ได้จากการขายใบทรัสต์จะนำไปเข้ากองทรัสต์ ซึ่งมี [ทรัสตีผู้ออกศุกูก] เป็นผู้จัดการทรัพย์สิน โดย [ทรัสตีผู้ออกศุกูก]  จะนำเงินนี้ไปจ่ายเป็นค่าจ้างให้ [ผู้ระดมทุน] เพื่อให้สร้าง [ทรัพย์สินในกองทรัสต์] โดยมีเงื่อนไขส่งมอบ [ทรัพย์สินในกองทรัสต์] ให้กองทรัสต์ในวันที่ [วันที่ศุกูกครบอายุ] ขณะเดียวกัน [ผู้ระดมทุน] มีข้อตกลงจะซื้อ [ทรัพย์สินในกองทรัสต์]  กลับในมูลค่าเท่ากับค่าจ้างเท่ากับ …… บาท บวกกำไรส่วนเพิ่มเท่ากับ …… บาท โดย[ผู้ระดมทุน] จะทยอยจ่ายกำไรส่วนเพิ่มให้กองทรัสต์ตามงวดที่ตกลงกัน  ผู้ถือศุกูกจะได้รับผลประโยชน์ตอบแทนที่ ……% ต่อปี โดยทยอยชำระผลตอบแทนทุก …… เดือน ซึ่งมาจากกำไรส่วนเพิ่มที่  [ผู้ระดมทุน] จ่ายให้กองทรัสต์เป็นรายงวด และเมื่อครบอายุศุกูก [ผู้ระดมทุน] จะจ่ายค่าซื้อ [ทรัพย์สินในกองทรัสต์] ในส่วนที่เหลือในราคา X บาท จากนั้น [ทรัสตีผู้ออกศุกูก] จะนำเงินที่ได้มาจ่ายคืนให้กับผู้ถือศุกูก ซึ่งผู้ถือศุกูกจะได้รับเงินคืนเต็มจำนวน   1. ศุกูกที่มีโครงสร้างแบบการร่วมลงทุน (A-Mudharabah) :   [ผู้ระดมทุน] จะโอน [ทรัพย์สินในกองทรัสต์] มาไว้ในกองทรัสต์ และขายใบทรัสต์ให้กับผู้ลงทุน แล้ว [ผู้ระดมทุน] จะนำเงินที่ได้จากการขายใบทรัสต์ดังกล่าวไปใช้ในธุรกิจปกติของบริษัท โดย [ผู้ระดมทุน] จะร่วมหาประโยชน์จาก [ทรัพย์สินในกองทรัสต์] โดยการรับบริหาร [ทรัพย์สินในกองทรัสต์] ดังกล่าวให้กับกองทรัสต์ ซึ่งผลประโยชน์ที่ได้รับจะถูกนำมาแบ่งให้กองทรัสต์ตามสัดส่วนที่กำหนดไว้ในสัญญาก่อตั้งทรัสต์  ผู้ถือศูกุกจะได้รับผลประโยชน์ตอบแทนที่ ......% ต่อปี โดยทยอยชำระผลตอบแทนทุก ...... เดือน ซึ่งมาจากผลตอบแทนจาก [ทรัพย์สินในกองทรัสต์] กรณีที่งวดใดรายได้จาก [ทรัพย์สินในกองทรัสต์] มากกว่าผลประโยชน์ตอบแทนที่ต้องชำระให้ผู้ถือ ศุกูก เงินส่วนเกินจะจ่ายเป็นค่า incentive fee ให้กับ [ผู้ระดมทุน] และกรณีที่งวดใดรายได้จาก [ทรัพย์สินในกองทรัสต์]  น้อยกว่าผลประโยชน์ตอบแทนที่ต้องชำระให้ผู้ถือศุกูก [ผู้ระดมทุน] จะนำเงินมาชำระเพิ่มเพื่อให้ผู้ถือศุกูกได้รับผลประโยชน์ ตอบแทนตามที่กำหนดไว้  เมื่อสิ้นสุดระยะเวลาร่วมลงทุน ซึ่งจะตรงกับวันที่ ddmmyyyy [ผู้ระดมทุน] จะจ่ายค่าซื้อส่วนลงทุนในส่วนของกองทรัสต์คืน  ในราคา X บาท จากนั้นกองทรัสต์จะนำเงินนั้นมาจ่ายคืนให้กับผู้ถือศุกูก ซึ่งผู้ถือศุกูกจะได้รับเงินคืนเต็มจำนวน   * ให้ระบุความเสี่ยงที่เกี่ยวข้องกับศุกูก และการแจ้งเตือนให้ศึกษารายละเอียดเพิ่มเติมในแบบ filing (ระบุส่วนและหัวข้อ)   *ตัวอย่าง*   * ศุกูกเป็นใบทรัสต์ที่ออกโดยทรัสตีผู้ออกศุกูก เพื่อระดมทุนตามหลักศาสนาอิสลาม ทรัพย์สินในกองทรัสต์มิได้เป็นหลักประกัน และไม่ได้มีสิทธิเหนือเจ้าหนี้อื่นของผู้ระดมทุน * กรณีผู้ออกศุกูกและศุกูกทรัสตี มีความสัมพันธ์ที่อาจก่อให้เกิดความขัดแย้งทางผลประโยชน์ ให้ระบุลักษณะความสัมพันธ์และความเสี่ยงที่เกี่ยวข้องตามที่ระบุไว้ในแบบ filing (ถ้ามี) นอกจากนี้ หากศุกูกทรัสตีมีสถานะเป็นเจ้าหนี้ของผู้ออกศุกูก ให้เปิดเผยความสัมพันธ์ดังกล่าวไว้ด้วย (เฉพาะกรณีเสนอขายแบบ PO) * กรณีที่เป็นศุกูกที่มีทรัพย์สินโอนมาไว้ในกองทรัสต์ ให้มีข้อมูลที่เตือนให้ผู้ลงทุนเข้าใจว่า ทรัพย์สินดังกล่าวไม่ใช่หลักประกัน หากเกิดเหตุผิดนัดชำระหนี้ใด (event of default) ผู้ถือศุกูกจะกลายเป็นเจ้าหนี้สามัญของผู้ระดมทุนในมูลค่าเท่ากับเงินลงทุนบวกผลตอบแทนคงค้าง (ถ้ามี) * ผลประโยชน์ที่จะชำระให้ผู้ถือศุกูกจะมาจากผู้ระดมทุนโดยตรงตามเงื่อนไขที่ระบุไว้ในสัญญาก่อตั้งกองทรัสต์ ดังนั้น การประเมินความสามารถในการจ่ายผลประโยชน์ จึงควรประเมินจากฐานะการเงินและความสามารถในการชำระหนี้ของผู้ระดมทุน * กรณีที่ทรัสตีผู้ออกศุกูกไม่สามารถดำรงคุณสมบัติตามที่ประกาศกำหนดได้ ศุกูกที่ยังไม่ครบกำหนดอายุจะสิ้นสภาพไปด้วย และกองทรัสต์จะมีสถานะเป็นเจ้าหนี้สามัญของผู้ระดมทุนในมูลค่าเท่ากับเงินลงทุนที่ยังไม่ได้ชำระบวกผลตอบแทนคงค้าง (ถ้ามี) |

20

* **ตราสารด้อยสิทธิเพื่อนับเป็นเงินกองทุนของบริษัทประกันภัย (Insurance Capital Bond)**

21

| **การเปิดเผยข้อมูล** |
| --- |
| 1. ประเภทตราสาร  ให้ระบุว่าตราสารที่เสนอขาย : ตราสารด้อยสิทธิเพื่อนับเป็นเงินกองทุนของบริษัทประกันภัยประเภทที่ 1 หรือ 2 |
| 2. รายละเอียดสำคัญอื่น  ให้ระบุรายละเอียดเพิ่มเติมกรณีดังต่อไปนี้   * กรณีตราสารด้อยสิทธิเพื่อนับเป็นเงินกองทุนของบริษัทประกันภัยที่มีเงื่อนไขการบังคับแปลงสภาพตราสารเป็นหุ้นสามัญ ให้ระบุข้อมูลดังต่อไปนี้  1. ราคาแปลงสภาพ : ให้ระบุวิธีการกำหนดราคาแปลงสภาพ เช่น ให้ใช้ราคาที่สูงกว่าระหว่างราคาแปลงสภาพขั้นต่ำกับราคาตลาดของหุ้นสามัญของบริษัทประกันภัยในช่วงที่มีเหตุการณ์ที่เข้าเงื่อนไขการรองรับผลขาดทุนตามที่กำหนดในสัญญา 2. ราคาแปลงสภาพขั้นต่ำ : กำหนดที่ระดับร้อยละ 50 ของราคาหุ้นสามัญของบริษัทประกันภัยในช่วงก่อนหรือระหว่างการเสนอขายตามแนวทางที่สมาคมประกันชีวิตไทย และ/หรือ สมาคมบริษัทประกันวินาศภัยไทยกำหนด รวมถึงระบุวิธีการคำนวณราคาดังกล่าวประกอบด้วย 3. หุ้นรองรับ : ให้ระบุจำนวนหุ้นรองรับที่บริษัทประกันภัยได้รับจากที่ประชุมผู้ถือหุ้น พร้อมทั้งระบุว่า หุ้นรองรับดังกล่าวมีเพียงพอสำหรับผู้ถือตราสารด้อยสิทธิเพื่อนับเป็นเงินกองทุนหรือไม่ หากเกิดการบังคับแปลงสภาพตราสารเป็นหุ้นสามัญ  * ลักษณะการร่วมรับผลขาดทุน : ให้ระบุเงื่อนไขการร่วมรับผลขาดทุนของบริษัทประกันภัย ได้แก่ การบังคับแปลงสภาพตราสารเป็น หุ้นสามัญ หรือการบังคับลดมูลค่าตราสาร * Trigger event : ให้ระบุเหตุการณ์ที่เข้าเงื่อนไขตามที่กำหนดในสัญญา เพื่อให้ผู้ถือตราสารร่วมรับผลขาดทุนของบริษัทประกันภัย |
| 4. ลำดับการได้รับชำระหนี้  ระบุ (ตามรูปภาพ) สิทธิเรียกร้องของผู้ถือตราสารกรณีที่บริษัทประกันภัยผู้ออกถูกพิทักษ์ทรัพย์หรือถูกศาลพิพากษาให้ล้มละลาย หรือ  มีการชำระบัญชีเพื่อการเลิกบริษัท  *ตัวอย่าง* |
| 5. ลักษณะพิเศษและความเสี่ยงสำคัญของตราสาร  ลักษณะพิเศษ  ให้อธิบายการร่วมรับผลขาดทุนของผู้ถือตราสารในกรณีเกิดเหตุการณ์ที่เข้าเงื่อนไขตามที่กำหนดในสัญญา ให้อธิบายลำดับในการร่วมรับ ผลขาดทุนของบริษัทประกันภัยพร้อมกับแสดงตัวอย่างการคำนวณมูลค่าการร่วมรับผลขาดทุนของผู้ถือตราสาร และ worst case scenario analysis โดยให้แสดงเป็นแผนภาพประกอบไว้ด้วย   * กรณีการร่วมรับผลขาดทุนในระหว่างที่บริษัทประกันภัยผู้ออกตราสารยังมีความสามารถในการดำเนินกิจการอยู่ของผู้ถือตราสารด้อยสิทธิเพื่อนับเป็นเงินกองทุนของบริษัทประกันภัยประเภทที่ 1 นั้น อย่างน้อยจะต้องระบุว่า ผู้ถือตราสารอาจถูกบังคับลดมูลค่าตราสารหรือ แปลงสภาพตราสารเป็นหุ้นสามัญก่อนที่ผู้ถือหุ้นสามัญจะได้รับผลกระทบ ดังนี้  1. กรณีตราสารที่มีเงื่อนไขการบังคับลดมูลค่าตราสาร : ให้แสดงตัวอย่าง worst case scenario analysis ที่ทำให้ผู้ลงทุนเข้าใจ/รับทราบถึงผลขาดทุนสูงสุดและผลกระทบที่อาจได้รับอย่างชัดเจนด้วย 2. กรณีตราสารที่มีเงื่อนไขการบังคับแปลงสภาพตราสารเป็นหุ้นสามัญ : ให้แสดง  * ความเสี่ยงและผลกระทบจากการกำหนดราคาแปลงสภาพขั้นต่ำ พร้อมยกตัวอย่าง worst case scenario analysis ที่ทำให้ ผู้ลงทุนเข้าใจ/รับทราบถึงผลขาดทุนสูงสุดและผลกระทบที่อาจได้รับอย่างชัดเจน * การเปลี่ยนแปลงหรือการปรับสิทธิใด ๆ ที่อาจมีผลกระทบต่อสิทธิของผู้ถือตราสาร (ถ้ามี)   *ตัวอย่าง*     1. Insurance Capital Bond ที่มีเงื่อนไขการบังคับลดมูลค่าตราสาร   บริษัทประกันภัย A ออกตราสารด้อยสิทธิเพื่อนับเป็นเงินกองทุนแบบตัดหนี้สูญทั้งจำนวนหรือบางส่วน ทั้งสิ้นจำนวน 10,000  ล้านบาท ต่อมาเกิดวิกฤติทางการเงิน ส่งผลให้บริษัทประกันภัย A ไม่สามารถดำเนินกิจการต่อไปได้ และทางการตัดสินใจเข้าให้ ความช่วยเหลือทางการเงินแก่บริษัทประกันภัย A  บริษัทประกันภัย A จึงประกาศจะตัดหนี้สูญตราสารที่ออกไป 80%  นาย ก ซึ่งได้ซื้อตราสารดังกล่าวไว้จำนวน 10 ล้านบาท จึงถูกบังคับปลดหนี้ให้แก่บริษัทประกันภัยในสัดส่วน 80% คิดเป็นเงิน  8 ล้านบาท ทำให้นาย ก ต้องขาดทุนจากการลงทุนในตราสารดังกล่าวและเหลือมูลค่าเงินต้นที่ 2 ล้านบาท โดยที่นาย ก  ไม่สามารถเรียกร้องสิทธิอะไรได้   1. Insurance Capital Bond ที่มีเงื่อนไขการบังคับแปลงสภาพตราสารเป็นหุ้นสามัญ   บริษัทประกันภัย B ออกตราสารด้อยสิทธิเพื่อนับเป็นเงินกองทุนแบบแปลงสภาพเป็นหุ้นสามัญ จำนวน 10,000 ล้านบาท  ราคาหุ้นสามัญของบริษัทประกันภัย B ณ ช่วงเวลาที่ออกตราสารเท่ากับ 10 บาท และบริษัทประกันภัย B ได้กำหนดราคา แปลงสภาพ ขั้นต่ำไว้ที่ 5 บาท โดยหากราคาหุ้นสามัญ ณ วันที่แปลงสภาพมีราคาต่ำกว่านั้น จะใช้ราคาแปลงสภาพที่ 5 บาท  ต่อมาเกิดวิกฤติทางการเงิน ส่งผลให้บริษัทประกันภัย B ไม่สามารถดำเนินกิจการต่อไปได้ และทางการตัดสินใจเข้าให้ ความช่วยเหลือทางการเงินแก่บริษัทประกันภัย B  บริษัทประกันภัย B จึงประกาศจะบังคับให้ผู้ถือตราสารแปลงสภาพเป็นหุ้นสามัญ โดยราคาหุ้นสามัญของบริษัทประกันภัย B  ณ วันที่เกิดเหตุการณ์นั้น มีราคา 3 บาท ซึ่งต่ำกว่าราคาแปลงสภาพที่กำหนดไว้  นาย ก ซึ่งได้ซื้อตราสารดังกล่าวไว้จำนวน 10 ล้านบาท จึงถูกบังคับแปลงสภาพตราสารทั้งหมดเป็นหุ้นสามัญที่ราคา 5 บาท ในขณะที่ราคาตลาดของหุ้นสามัญของบริษัทประกันภัย B เท่ากับ 3 บาท ทำให้นาย ก มีต้นทุนที่สูงกว่าราคาซื้อขายในตลาด  นาย ก ได้หุ้นสามัญมารวมทั้งสิ้น 2 ล้านหุ้น  วันถัดมา นาย ก ตัดสินใจจะขายหุ้นสามัญทั้งหมดที่ตนถูกบังคับให้แปลงสภาพมา แต่ราคาหุ้นสามัญของบริษัทประกันภัย B ยังคงตกลงเรื่อย ๆ จนเป็น 2 บาท นาย ก ขายหุ้นสามัญทั้งหมดไป ได้รับเงินมาทั้งสิ้นเพียง 4 ล้านบาท จากเงินที่ตนลงทุนในตราสารดังกล่าวครั้งแรก 10 ล้านบาท เท่ากับขาดทุนไปทั้งสิ้น 6 ล้านบาท โดยที่นาย ก ไม่สามารถเรียกร้องสิทธิอะไรได้  ความเสี่ยงสำคัญของตราสาร  ให้แสดงคำเตือนสำคัญเกี่ยวกับการลงทุนในตราสารที่เสนอขายดังต่อไปนี้   * ตราสารด้อยสิทธิเพื่อนับเป็นเงินกองทุนมีความซับซ้อนและความเสี่ยงมากกว่าตราสารหนี้ทั่วไป และตราสารดังกล่าวอาจมีตลาดรองจำกัด ทำให้ผู้ลงทุนอาจซื้อขายได้ไม่สะดวก หรืออาจขาดทุนเงินต้นเมื่อมีการขาย โดยเฉพาะในกรณีที่ผู้ออกตราสารมีผลการดำเนินงานที่ไม่สามารถดำเนินกิจการต่อไปได้ ราคาของตราสารในตลาดรองอาจจะลดลงอย่างมาก ผู้ลงทุนจึงควรศึกษาทำความเข้าใจลักษณะความเสี่ยง และเงื่อนไขเฉพาะตัวของตราสารให้ดีก่อนตัดสินใจลงทุน * บริษัทประกันภัยผู้ออกตราสารสามารถกำหนดเงื่อนไขพิเศษที่จะไม่จ่ายเงินต้นและดอกเบี้ยของตราสาร โดยไม่ถือเป็นเหตุของการผิดนัดชำระหนี้ * การลงทุนในตราสารด้อยสิทธิเพื่อนับเป็นเงินกองทุนของบริษัทประกันภัย อาจก่อให้เกิดความเสี่ยงดังต่อไปนี้  1. กรณีตราสารที่มีเงื่อนไขการบังคับลดมูลค่าตราสาร : ให้ระบุว่า ผู้ลงทุนมีความเสี่ยงที่จะสูญเงินลงทุนทั้งหมดหรือบางส่วนจาก การถูกบังคับลดมูลค่า/ปลดหนี้ หากเกิดเหตุการณ์ที่เข้าเงื่อนไขตามที่กำหนดในสัญญาให้ผู้ถือตราสารต้องร่วมรับผลขาดทุนของบริษัทประกันภัยผู้ออกตราสาร 2. กรณีตราสารที่มีเงื่อนไขการบังคับแปลงสภาพตราสารเป็นหุ้นสามัญ : ให้ระบุว่า ผู้ลงทุนมีความเสี่ยงที่จะไม่ได้รับเงินต้นคืน แต่จะ ถูกบังคับแปลงสภาพตราสารเป็นหุ้นสามัญทั้งจำนวน หากเกิดเหตุการณ์ที่เข้าเงื่อนไขตามที่กำหนดในสัญญาให้ผู้ถือตราสารต้องร่วมรับผลขาดทุนของบริษัทประกันภัยผู้ออกตราสาร ซึ่งอาจส่งผลให้ผู้ลงทุนสูญเสียเงินลงทุนทั้งหมดหรือบางส่วน หากราคาหุ้นสามัญลดต่ำลงกว่าราคาแปลงสภาพขั้นต่ำ 3. กรณีตราสารด้อยสิทธิเพื่อนับเป็นเงินกองทุนของบริษัทประกันภัยประเภทที่ 1 : ให้ระบุว่า ผู้ถือตราสารอาจต้องร่วมรับผลขาดทุนของผู้ออกตราสาร เมื่อเกิดเหตุการณ์ที่เข้าเงื่อนไขตามที่กำหนดในสัญญา ได้แก่ ในระหว่างที่บริษัทประกันภัยผู้ออกตราสารยังมีความสามารถในการดำเนินกิจการอยู่ โดยมี trigger event เมื่อ CET1 ratio ต่ำกว่าระดับร้อยละ.....*(ระดับที่บริษัทประกันภัยกำหนด)*..... และเมื่อบริษัทประกันภัยผู้ออกตราสารมีผลการดำเนินงานที่ไม่สามารถดำเนินกิจการต่อไปได้ (at point of non-viability) โดยมี trigger event เมื่อทางการตัดสินใจให้ความช่วยเหลือทางการเงินแก่บริษัทประกันภัยผู้ออกตราสารมีอำนาจเต็ม ในการยกเลิกการจ่ายดอกเบี้ยเมื่อใดก็ได้ โดยไม่สะสมดอกเบี้ย ตราสารนี้เป็นตราสารที่ไม่มีกำหนดระยะเวลาไถ่ถอนและผู้ถือตราสารไม่มีสิทธิเรียกให้บริษัทประกันภัยผู้ออกตราสารไถ่ถอนตราสารดังกล่าวก่อนมีการเลิกกิจการ 4. กรณีตราสารด้อยสิทธิเพื่อนับเป็นเงินกองทุนของบริษัทประกันภัยประเภทที่ 2 : ให้ระบุว่า ผู้ถือตราสารอาจต้องร่วมรับผลขาดทุนของผู้ออกตราสาร เมื่อเกิดเหตุการณ์ที่เข้าเงื่อนไขตามที่กำหนดในสัญญา คือ เมื่อบริษัทประกันภัยผู้ออกตราสารมีผลการดำเนินงาน ที่ไม่สามารถดำเนินกิจการต่อไปได้ โดยมี trigger event เมื่อทางการตัดสินใจให้ความช่วยเหลือทางการเงินแก่บริษัทประกันภัย ผู้ออกตราสารมีสิทธิเลื่อนการชำระดอกเบี้ย  * ความเสี่ยงเกี่ยวกับข้อจำกัดต่าง ๆ จากการรับซื้อคืนตราสาร เช่น บริษัทประกันภัยผู้ออกตราสารจะซื้อคืนตราสารได้ต่อเมื่อได้รับ ความเห็นชอบจากทางการก่อน เป็นต้น   ทั้งนี้ ให้มีการแจ้งเตือนให้ศึกษารายละเอียดเพิ่มเติมในแบบ filing (ระบุส่วนและหัวข้อ)  *ตัวอย่าง*   * เหมาะกับผู้ลงทุนที่สามารถลงทุนได้ในระยะยาว และสามารถรับความเสี่ยงได้สูงกว่าการลงทุนในตราสารหนี้ทั่วไป * ผู้ออกตราสารมีสิทธิไถ่ถอนตราสารเงินกองทุนทั้งจำนวนก่อนวันครบกำหนดได้โดยไม่ต้องได้รับความยินยอมจากผู้ถือตราสารเงินกองทุน หากได้รับความเห็นชอบจากสำนักงานคณะกรรมการกำกับและส่งเสริมการประกอบธุรกิจประกันภัย (สำนักงาน คปภ.)  ผู้ออกตราสารมีสิทธิขอไถ่ถอนตราสารเงินกองทุนทั้งจำนวนก่อนวันครบกำหนดได้ ณ วันครบรอบ 5 ปีนับแต่วันออกตราสาร หรือ วันใด ๆ ภายหลังจากนั้น ดังนั้น ผู้ถือตราสารจึงมีความเสี่ยงหากต้องนำเงินไปลงทุนใหม่ * ผู้ออกตราสารมีสิทธิแก้ไข เปลี่ยนแปลง และ/หรือเพิ่มเติมข้อกำหนดและเงื่อนไขของตราสารได้โดยไม่ต้องได้รับความยินยอมจาก ผู้ถือตราสาร ถึงแม้ว่าจะส่งผลกระทบในทางลบต่อสิทธิของผู้ถือตราสารก็ตาม เพื่อให้ตราสารเงินกองทุนมีคุณสมบัติครบถ้วนตามเกณฑ์ของสำนักงาน คปภ. หรือเพื่อให้เป็นไปตามคำแนะนำหรือคำสั่งของสำนักงาน คปภ. และ/หรือ สำนักงาน ก.ล.ต. * เงินต้นที่ผู้ถือตราสารจะได้รับชำระคืนอาจถูกลดจำนวนลง (ทั้งจำนวนหรือบางส่วน) และดอกเบี้ยอาจถูกยกเลิก โดยใน worst case scenario ผู้ถือตราสารมีโอกาสไม่ได้รับชำระคืนเงินต้นและดอกเบี้ยค้างชำระเลย หากผู้ออกตราสารมีผลการดำเนินงานที่ไม่สามารถดำเนินกิจการต่อไปได้ และทางการตัดสินใจเข้าช่วยเหลือทางการเงิน   22 |
| 6. คำเตือนและข้อมูลแจ้งเตือนอื่น  กรณีที่บริษัทหลักทรัพย์ในเครือเดียวกับบริษัทประกันภัยผู้ออกตราสารทำหน้าที่จัดจำหน่ายตราสาร ให้มีคำเตือนเกี่ยวกับความขัดแย้ง ทางผลประโยชน์ในการให้บริการซื้อขายตราสาร ว่าผู้ลงทุนควรพึงระมัดระวังในส่วนของความขัดแย้งทางผลประโยชน์ในการให้บริการซื้อขาย Insurance Capital Bond และควรพิจารณาลักษณะ ความเสี่ยง และผลตอบแทนของ Insurance Capital Bond ประกอบการตัดสินใจลงทุน |

23

* **ตราสารหนี้ส่งเสริมความยั่งยืน (Sustainability-linked Bond)**

24

| **การเปิดเผยข้อมูล** |
| --- |
| 1. ประเภทตราสาร  ให้ระบุประเภทตราสารหนี้ที่เสนอขาย : หุ้นกู้หรือพันธบัตรส่งเสริมความยั่งยืน (แล้วแต่กรณี) |
| 2. ลักษณะตราสาร  ให้ระบุรายละเอียดเพิ่มเติมกรณีดังต่อไปนี้   * การเปลี่ยนแปลงอัตราดอกเบี้ยตราสาร : ให้ระบุรายละเอียด เงื่อนไข และความถี่ของการเปลี่ยนแปลงอัตราดอกเบี้ยตราสาร (กรณี มีการเปลี่ยนแปลงมากกว่า 1 ครั้ง)   *ตัวอย่าง*  อัตราดอกเบี้ยหุ้นกู้จะปรับเพิ่มขึ้นร้อยละ 0.25 ณ วันชำระดอกเบี้ยงวดแรกภายหลังวันที่หุ้นกู้อายุครบ 3 ปี และจะคงที่อัตราดังกล่าวจนถึง วันชำระดอกเบี้ยงวดสุดท้าย หากผู้ออกไม่สามารถลดปริมาณการปล่อยก๊าซเรือนกระจกได้ตามที่กำหนด และผู้ประเมินภายนอก ที่เป็นอิสระ (“external review provider”) ออกรายงานรับรองผล   * ตัวชี้วัดและเป้าหมายด้านความยั่งยืน : ให้ระบุนิยาม ขอบเขต วิธีการคำนวณผลความสำเร็จ และกรอบเวลาสำหรับการบรรลุตัวชี้วัดและเป้าหมายด้านความยั่งยืน ทั้งนี้ ให้ระบุรายละเอียดเพิ่มเติมกรณีที่มีการใช้ค่าอ้างอิงมาตรฐาน (benchmark) หรือแหล่งอ้างอิงภายนอก (external reference) เพื่อใช้ในการเปรียบเทียบและวัดผลความสำเร็จ หรือค่าฐาน (baseline) และช่วงเวลาที่ใช้อ้างอิง เพื่อให้ทราบถึงผลความคืบหน้าของการดำเนินงานเทียบกับเป้าหมายด้านความยั่งยืน (แล้วแต่กรณี)   *ตัวอย่าง*  ตัวชี้วัดและเป้าหมายด้านความยั่งยืน : ลดปริมาณการปล่อยก๊าซเรือนกระจกร้อยละ 10 เมื่อเทียบกับปริมาณการปล่อยก๊าซสำหรับปี 2563 ซึ่งวัดค่า ณ วันที่ 31 ธ.ค. 2563 (ค่าฐาน) ภายในวันที่หุ้นกู้ครบอายุ 3 ปี (วันที่ 31 ธ.ค. 2566) |
| 3. รายละเอียดสำคัญอื่น  ให้ระบุรายละเอียดเพิ่มเติมกรณีดังต่อไปนี้   * อัตราดอกเบี้ยสูงสุดหรือต่ำสุด : ให้ระบุอัตราดอกเบี้ยสูงสุดหรือต่ำสุดที่อาจเกิดขึ้นจากการลงทุนในตราสารและเงื่อนไขที่กำหนด * การรายงานภายหลังการเสนอขาย : ให้ระบุหน้าที่ ความถี่ และช่องทางการเปิดเผยรายงานผลความคืบหน้าหรือผลความสำเร็จตามตัวชี้วัดและเป้าหมายด้านความยั่งยืนรอบประจำปี และ ณ รอบปีประเมินผล ตามที่ประกาศกำหนด |
| 4. ลักษณะพิเศษและความเสี่ยงสำคัญของตราสาร  ลักษณะพิเศษ  ให้ระบุลักษณะอัตราดอกเบี้ยที่จ่ายให้ผู้ถือตราสารตามงวดการจ่ายเป็นเปอร์เซ็นต์ (%) และจำนวนเงิน หลักเกณฑ์การคำนวณดอกเบี้ย เงื่อนไขอื่นที่เกี่ยวข้องกับการจ่ายดอกเบี้ย (ถ้ามี) รวมถึงให้แสดงอัตราดอกเบี้ยที่ผู้ถือตราสารจะได้รับภายใต้สถานการณ์ต่าง ๆ พร้อมรูปภาพประกอบ  *ตัวอย่าง*  ตัวชี้วัดและเป้าหมายด้านความยั่งยืน : ลดปริมาณการปล่อยก๊าซเรือนกระจกร้อยละ 10 เมื่อเทียบกับปริมาณการปล่อยก๊าซสำหรับปี 2563 ซึ่งวัดค่า ณ วันที่ 31 ธ.ค. 2563 (ค่าฐาน) ภายในวันที่หุ้นกู้ครบอายุ 3 ปี (วันที่ 31 ธ.ค. 2566)  เงื่อนไขการเปลี่ยนแปลงอัตราดอกเบี้ย (กรณีผู้ออกปรับเพิ่มอัตราดอกเบี้ยหากทำตามตัวชี้วัดและเป้าหมายด้านความยั่งยืนไม่สำเร็จ (step-up coupon)) :  1. กรณีที่ผู้ออกสามารถบรรลุตัวชี้วัดและเป้าหมายด้านความยั่งยืน  ณ วันที่หุ้นกู้อายุครบ 3 ปี หากผู้ออกลดปริมาณการปล่อยก๊าซเรือนกระจกได้มากกว่าหรือเท่ากับร้อยละ 10 เมื่อเทียบกับค่าฐาน และexternal review provider ออกรายงานรับรองผล ผู้ถือตราสารจะได้รับดอกเบี้ย 10% ต่อปี (ไม่เปลี่ยนแปลงจากอัตราเดิม)  2. กรณีที่ผู้ออกไม่สามารถบรรลุตัวชี้วัดและเป้าหมายด้านความยั่งยืน  ณ วันที่หุ้นกู้อายุครบ 3 ปี หากผู้ออกลดปริมาณการปล่อยก๊าซเรือนกระจกได้ต่ำกว่าร้อยละ 10 เมื่อเทียบกับค่าฐาน และ external review provider ออกรายงานรับรองผล ผู้ถือตราสารจะได้รับดอกเบี้ยเพิ่มขึ้นจากอัตราเดิม 0.25% โดยอัตราดอกเบี้ยใหม่ที่ผู้ถือ ตราสารจะได้รับคือ 10.25% ต่อปี และจะคงที่อัตราดังกล่าวจนถึงวันชำระดอกเบี้ยงวดสุดท้าย  ตัวอย่างอัตราดอกเบี้ยที่ผู้ถือตราสารจะได้รับภายใต้สถานการณ์ต่าง ๆ  ผู้ลงทุนมีเงินลงทุน 1,000 บาท ในหุ้นกู้ส่งเสริมความยั่งยืนอายุ 6 ปี ซึ่งจ่ายดอกเบี้ย 10% ต่อปี ณ วันชำระดอกเบี้ยงวดแรกภายหลังวันที่หุ้นกู้อายุครบ 3 ปี และจนถึงวันชำระดอกเบี้ยงวดสุดท้าย ผู้ถือตราสารจะได้รับชำระดอกเบี้ยเป็นเงินสดแบ่งได้เป็น 2 กรณี ได้แก่   1. หากผู้ออกลดปริมาณการปล่อยก๊าซเรือนกระจกได้ร้อยละ 13 เมื่อเทียบกับค่าฐาน และ external review provider ออกรายงานรับรองผล ผู้ถือตราสารจะได้รับดอกเบี้ย 10% ต่อปี หรือจำนวน 100 บาท (ไม่เปลี่ยนแปลงจากอัตราเดิม)      1. หากผู้ออกลดปริมาณการปล่อยก๊าซเรือนกระจกได้ร้อยละ 7.5 เมื่อเทียบกับค่าฐาน และ external review provider ออกรายงานรับรองผล ผู้ถือตราสารจะได้รับดอกเบี้ยเพิ่มขึ้นจากอัตราเดิม 0.25% โดยอัตราดอกเบี้ยใหม่ที่ผู้ถือตราสารจะได้รับคือ 10.25% ต่อปี หรือจำนวน 125 บาท     ความเสี่ยงสำคัญของตราสาร  ให้แสดงคำเตือนสำคัญเกี่ยวกับการลงทุนในตราสารที่เสนอขายดังต่อไปนี้   * ความเสี่ยงและผลกระทบต่อผู้ถือตราสารจากเป้าหมายและตัวชี้วัดด้านความยั่งยืนที่กำหนด หรือภายใต้สถานการณ์ต่าง ๆ จากเงื่อนไขการเปลี่ยนแปลงอัตราดอกเบี้ยตราสารตามที่ผู้ออกกำหนด   ทั้งนี้ ให้มีการแจ้งเตือนให้ศึกษารายละเอียดเพิ่มเติมในแบบ filing (ระบุส่วนและหัวข้อ)  *ตัวอย่าง*   * หุ้นกู้หรือพันธบัตรส่งเสริมความยั่งยืน (แล้วแต่กรณี) เป็นตราสารที่มีเงื่อนไขเพิ่มเติมแตกต่างจากตราสารหนี้ทั่วไป เนื่องจากอัตราดอกเบี้ยตราสารอาจมีการเปลี่ยนแปลงได้ ขึ้นกับความสำเร็จในการดำเนินงานตามตัวชี้วัดและเป้าหมายด้านความยั่งยืน ของผู้ออก ผู้ลงทุนต้องศึกษาและทำความเข้าใจรายละเอียดเงื่อนไขดังกล่าวอย่างถี่ถ้วนก่อนตัดสินใจลงทุน * หุ้นกู้หรือพันธบัตรส่งเสริมความยั่งยืน (แล้วแต่กรณี) มีเงื่อนไข  1. เพิ่มอัตราดอกเบี้ย หากผู้ออกทำตามเป้าหมายไม่สำเร็จ: ผู้ลงทุนจะได้รับอัตราดอกเบี้ยสูงขึ้นต่อเมื่อผู้ออกทำตามเป้าหมายไม่สำเร็จเท่านั้น หรือ 2. ลดอัตราดอกเบี้ย หากผู้ออกทำตามเป้าหมายสำเร็จ: ผู้ลงทุนจะได้รับผลตอบแทนลดลง หากผู้ออกทำตามเป้าหมายสำเร็จตามเงื่อนไขที่กำหนด   ดังนั้น ผู้ลงทุนต้องศึกษาและติดตามรายงานความคืบหน้า และรายงานการประเมินผลสำเร็จอย่างต่อเนื่อง   * ความสำเร็จของเป้าหมายที่กำหนดหรือการเปลี่ยนแปลงอัตราดอกเบี้ยอาจมีผลต่อมูลค่าขายตราสารในตลาดรองซึ่งอาจลดลงหรือเพิ่มขึ้นได้ |

25

25

1. จัดทำ factsheet 1 ชุดสำหรับตราสาร 1 รุ่น [↑](#footnote-ref-2)
2. ตราสาร plain/common ได้แก่ ตราสารที่ไม่ซับซ้อน (senior (secured/unsecured)) ตราสารที่ให้สิทธิผู้ออกไถ่ถอนคืนก่อนกำหนด (callable) ตราสารที่ให้สิทธิผู้ถือได้รับชำระคืนก่อนกำหนด (puttable) และหุ้นกู้แปลงสภาพ (convertible) [↑](#footnote-ref-3)
3. ตราสาร complex/risky ได้แก่ ตราสารหนี้ด้อยสิทธิ (subordinated) หุ้นกู้ที่ครบกำหนดไถ่ถอนเมื่อมีการเลิกกิจการ (perpetual) หุ้นกู้ออกภายใต้โครงการแปลงสินทรัพย์เป็นหลักทรัพย์ (securitization) ตราสารด้อยสิทธิเพื่อนับเป็นเงินกองทุนของธนาคารพาณิชย์ (Basel III) ตราสารด้อยสิทธิเพื่อนับเป็นเงินกองทุนของบริษัทประกันภัย (Insurance Capital Bond) หุ้นกู้ที่มีอนุพันธ์แฝง และศุกูก (sukuk) [↑](#footnote-ref-4)
4. ตราสารด้อยสิทธิเพื่อนับเป็นเงินกองทุนของธนาคารพาณิชย์ (Basel III) และตราสารด้อยสิทธิเพื่อนับเป็นเงินกองทุนของบริษัทประกันภัย (Insurance Capital Bond) ผู้ออกสามารถยกเลิกการจ่ายดอกเบี้ยได้ขึ้นอยู่กับเงื่อนไขที่กำหนดไว้ [↑](#footnote-ref-5)